«А» гуруҳи, 4-тур. 4 ноябрь, соат 00:45\n90+4' Ўйин якунланди. "Реал" ўз майдонида "ПСЖ"ни кичик ҳисобда мағлуб этди ва 10 очко билан гуруҳнинг яққол пешқадамига айланди.\n90+3' Давид Луиз олдинроққа юрди ва зарба берди. Рекошет ҳолатида борган тўпни Навас эгаллаб олди\n90+2' Кейлор Навас вақт чўзгани учун огоҳлантириш олди\n90+1' Меҳмонлар қанотлардан узатмалар беришди. Златан бош билан йўллаган зарба аниқ чиқмади\n89' Вуууууҳ! Бугун омад "Мадрид" томонида бўлмоқда. Ди Мариянинг жаримадан зарбаси устунга тегиб, юқорига кўтарилиб кетди\n88' Каземиро жарима майдончаси ташқарисидаги ярим айлана ичида ЛУкас Моурани тортиб қолди. "Реал" ярим ҳимоячиси сариқ карточка олди\n86' Эҳҳҳҳ, Ди Мария! Аргентиналик футболчи Златандан узатма қабул қилди ва марказ бўйлаб жарима майдончасига яқинлашди. Ўзи зарба бериши мумкин бўлган вазиятда у Иброҳимовичга узатма беришга қарор қилди. Тўпни Начо эгаллаб олди\n82' "Реал"да ўзгариш: Иско ўрнига Матео Ковачич туширилди\n81' Вууууҳ! Начонинг узатмасидан кейин Кроос ўнг қанотдан жарима майдончасига кирди ва ўткир бурчакдан зарба йўллади. Трапп зарбани қайтарди!\n80' "Реал" қарши ҳужумда бор-йўғи бурчак тўпи ишлади. Бурчакдан етказилган узатмани Златан бош билан қайтарди\n78' Ди Мария бурчак тўпини яқин бурчакка айлантирди. Тўп устунга тегиб қайтди!\n75' "ПСЖ"да ўзгариш: Матюйди ўрнига Лукас Моура туширилди\n73' Тўп назорати тўлиқ меҳмонлар томонида, аммо ҳозир "Реал" хавфли қарши ҳужум ташкил этди. Ўнг қантдан етказилган узатма жарима майдончасидаги Искога келиб тушди. Ярим ҳимоячининг зарбасини Трапп оёғи билан қайтарди!\n69' Энди Кавани офсайдда\n68' Ибра офсайдда қолди\n67' Жаримадан етказилган узатмани Рамос бош билан дарвоза томон бурди. Трапп тўпга эга чиқди\n67' Давид Луиз аввалига хатога йўл қўйди, сўнгра Искога нисбатан фол ишлатди. Сариқ карточка\n66' Париж бурчак тўпини ўйинга киритди. Навас тўпни ён томонга уриб юборди\n64' Васкес ўнг қанотда Максвеллни алдаётганида ҳимоячи уни йиқитди. Жаримадан етказилган узатмага Иско бош билан зарба берди. Тўпни Трапп эгаллаб олди\n63' "Реал"да ўзгариш: Хесе ўрнига Лукас Васкес туширилди\n60' Ди Мария жарима майдончаси ташқарисида 3 футболчидан ўтиб, ичкарида турган шеригига узатма берганди, тўп сўнгги ҳимоячидан ўтмади. Қарши ҳужумдан мезбонлар фойдалана олишмади\n56' Бурчак тўпи хавфли бўлмади\n56' Вууууҳ! Иско олис масофадан зарба йўллади. Тўп Давид Луизга тегиб, рекошет ҳолатида юқори бурчакка бораётганди, Трапп уни майдон ташқарисига чиқариб юборди\n54' Тўп Златаннинг оёғига "ўтирмади" — юқорига қараб кетиб қолди\n53' Максвелл қап қанотдан олдинга ўтди ва дарвоза яқинига узатма берди. Рамос тўпни ён томанга тепиб юборди\n51' Иккинчи бўлимни "Мадрид" фаол бошлади. Ҳозирча ПСЖ ҳимояланмоқда\n49' Роналдунинг олис масофадан зарбаси ноаниқ чиқди\n48' Вуҳ! Олис масофадан етказилган узатмани Ди Мария "Реал" жарима майдончаси чизиғи устидан қабул қилди ва деярли бирга бир вазиятда 16 метрдан зарба йўллади. Навас тўпни эгаллаб олди\n' Биринчи бўлим статистикаси: тўп назорати - 48%52%, зарбалар - 4:7, аниқ зарбалар - 3:1, бурчак тўплари - 1:1.\n' Биринчи бўлим жуда даҳшатли ўтди. Хавфли вазиятлар бўйича "ПСЖ" тўла-тўкис устунликка эга бўлди. Парижликлар камида 3та вазиятдан фойдалана олишмади. Аксинча, Траппнинг қўпол хатосидан сўнг "Реал" ҳозирча ягона бўлиб турган голни уришга муваффақ бўлди. Иккинчи бўлимни кутамиз\n45+4' Биринчи бўлим якунланди. Ҳозирча "Реал" - "ПСЖ" - 1:0. Танаффус\n45+4' Вууууууҳ, Каваниииии! Мезбонлар бурчак тўпини ўйинга киритган пайтда ПСЖ қарши ҳужумга ўтиб кетди. Ди Мариянинг узатмасидан кейин Кавани бирга бир вазиятга чиқди. У тўпни Наваснинг устидан ўтказди, аммо зарба унчалик чиқмагани боис Рамос тўпни тепиб юборишга улгурди!\n45+3' Вууууҳ! Иско Хеседан узатма қабул қилди ва жарима майдончасига кириб, ўткир бурчак остида зарба берди. Трапп зарбани қайтарди!\n45+2' Ди Мария жарима майдончаси кирган Кавани томон юқоридан узатма берди. Рамос узатмани ўтказмади\n45' Кроос чап қанотдан жарима тўпини ўйинга киритди. Тиагу Сильва тўпни бош билан қайтарди\n45' Серж Орье сариқ карточка олди.\n44' Бурчак тўпидан кейин Златан оёқ билан тўпни дарвоза яқинига узатди. Кавани офсайдда қолганди\n40' Яна бир хавфли вазият! Қандай қилиб гол ура олмади парижликлар?! Ўнг қанотдан етказилган узатмага Кавани бош билан, Иброҳимович оёқ билан интилди, тўп ҳар иккаласидан бир неча сантиметрлар масофадан ўтиб кетди...\n39' Яна бир хавфли вазият! Жаримадан етказилган узатмани Роналду бош билан қайтарди. Рабиот 15 метрдан зарба йўллади. Тўп олис устун ёнидан ўтиб кетди\n37' Вуууууҳ! Кавани олис масофадан зарба йўллади. Тўп устунга тегиб қайтди! Қаттиқ жаранглади лекин\n35' ГООООООЛ! Начо Фернандес, 1:0!!! Қизиқ гол юзага келди. Жарима майдончаси ташқарисидан йўлланган зарба натижасида тўп Тиагу Сильванинг оёғига тегиб, юқорига кўтарилди ва жарима майдончасининг ўнг томонига қараб кетди. Дарвозабон ўз жойини ташлаб тўпга интилаётганди, Начо тўпга тезроқ етиб келди ва уни ерга туширмасдан дарвозага жойлаб қўйди. Трапп тўпнинг қай тариқа дарвозага кираётганини кузата олди холос!\n34' Рамос ҳозир қалтис ҳаракат қилди. У дарвозабонга узатма берганди, Ибра тўпга етиб олишига сал қолди. Навас тўпни тепиб юборишга улгурди\n33' Ҳм, Марсело ўйинни давом эттира олмади. Жароҳат олди у ҳам. Майдонга Начо Фернандес тушди\n31' Вуууҳ! "ПСЖ" жиддий босим ўтказмоқда. Қарши ҳужум пайтида чап қанотдан жарима майдончасига кирган Орье шерикларига аниқ пас бера олмади. Такрорий ҳужум пайтида Орьенинг узатмасидан кейин тўп Марселога тегиб, Наваснинг қўлига борди\n29' Вуууууҳ! Бу сафар дарвозагача 31 метрлар масофадан белгиланган жарима зарбасини Златан тепди. Зарба анча кучли чиқди. Тўп устун ёнгинасидан ўтиб кетди\n26' Дарвозагача 30 метрлардан жарима зарбси белгиланди. Роналду йўллаган зарба жонли девордаги футболчининг бошига тегиб, ўз йўналишиини ўзгартирди. Трапп тўпни эгаллаб олди\n24' Ди Мариянинг 21 метрдан зарбаси унчалик кучли чиқмади, боз устига устун ёнидан ўтиб кетди\n22' Вууууууҳ! Златаааааан! Швециялик футболчи жарима майдончаси ичида тўпни қабул қилди ва олис бурчак томон айланма зарба берди. Тўп устун ёнгинасидан ўтиб кетди!\n21' Вуууҳ! Парижда яхши имконият! Орье чап қанотдан жарима майдончасиага кирган Ди Марияга узатма берди. Анхель тўпни 11 метрли нуқта атрофига етказди. Матюйдининг зарбаси ерга тегиб, Навасга борди. Дарвозабонг тўпни эгаллаб олди\n20' Ўйин бошида жароҳатларга кўп тўхталишга мажбур бўлдик. Умид қиламиз, ўйиннинг қолган дақиқаларида футболчиларни бундай муаммо безовта қилмайди. Тўп асосан майдон марказида\n18' Иско эса майдонга қайтиб, ўйини давом эттирмоқда. Бошидан оққан қон формасига теккани боис, Иско янги футболка кийишга мажбур бўлди\n17' Верратти ўйинни давом эттира олмади. Унинг ўрнига Адриен Рабиот тушди\n16' Ибра олис масофадан зарба йўллади, тўп юқорига қараб кетди\n13' Меҳмонлар ўнг қанотдан ерлатиб мезбонлар жарима майдончасига узатма беришди. Тўпни Марсело қайтарди. Иско билан ҳамон врачлар ишлашмоқда. Орье эмас майдонга қайтди. Бу орада Верратти жароҳат олди\n9' Кроос бурчак тўпини ўйинга киритди. Тўп қайтарилди. Жарима майдончасига такроран берилган узатма пайтида Орье ва Иско ҳавода бош билан тўқнашиб кетишди. Ҳар иккала футболчига тиббий кўмак зарур\n7' Аста-секин "Мадрид" тўп назоратини ўз томонига олмоқда\n5' Ди Мария жарима майдончаси ичида ҳимоячини алдаб, чап томонга кетди ва дарвозабон майдончасига узатма берди. Навас тўпни эгаллаб олди\n4' Криштиану олис масофадан зарба йўллашга қарор қилди. Зарба аниқ, аммо анча кучсиз чиқди\n3' Меҳмонлар ўйинни анча фаол бошлашди. Улар майдоннинг "Реал" томонида мезбонлардан тўпни олиб қўйишди. Кавани чап қанотдан жарима майдончасига кирди, марказ бўйлаб бир ҳимоячидан ўтди, аммо шерикларига аниқ пас бера олмади\n1' Иброҳимович тўпни майдон ташқарига тепиб юборди. Тўпнинг дами чиқиб, юмшаб қолган шекилли, уни бошқасини алмаштиришди\n1' ЎЙИННИ БОШЛАДИК!"Реал" оқ, "ПСЖ" қора рангли формада ҳаракат қилишмоқда. Тўпни ўйинга парижликлар киритиб беришди\n' "Мадрид" футболчилари жароҳатлардан фориғ бўлиб, таркиб оптимал кўринишга келмоқда\n' Жамоалар майдонга чиқиб келишди. Чемпионлар лигаси мадҳияси янграйди\n' Европа чемпионлар лигасининг гуруҳ босқичида 4-тур ўйинларига етиб келдик. "А" гуруҳи етакчилари — "Реал" ва "ПСЖ" бугун "Сантьяго Бернабеу"да ўзаро тўқнаш келишмоқда\n' Ассалому алайкум, қадрли футбол мухлислар.


Ўш: Миллатлараро муносабат яхшиланаяпти, бироқ яралар битмаган\nҚирғизистон жанубида 2010 йил 10 июнида бошланиб, бир неча кун давом этган миллатлараро тўқнашувларда, расмий маълумотларга кўра, 442 киши ҳалок бўлган.\nҚирғизистон жанубида содир бўлган қонли воқеаларга бугун 4 йил тўлди. Озодлик билан суҳбатда бўлган ўшликлар шу кунда миллатлараро муносабатлар аввалги йилларга нисбатан анча яхшиланганини, кўча-кўйда миллий низо кузатилмай қўйганини айтмоқдалар. Бироқ яқинларидан ажраган ўшликларнинг қалбларидаги жароҳат битмаган.\nЎшлик Эътиборхон Қорабоеванинг ўғиллари - 1985 йил туғилган Абдунаби ва 1989 йилда туғилган Абдулазиз Қорабоевлар машъум июнь воқеалари чоғида Сулаймон тоғи этагида жойлашган Бўркашлик маҳалласидаги ўз уйи ёнида снайпер ўқидан ҳалок бўлган.\n- 2010 йил 12 июнида икки боламдан айрилдим. Мен кетдим. Клуб қишлоғида эдим. 3 соатдан кейин боламни ўлди, деб боришди. Катта ўғлимни ўлди, деб боришди. Кечки маҳалга бориб, кичик ўғлим ўлди, - дейди ўшлик Эътиборхон Қорабоева.\nЭътиборхон опанинг кичик ўғли Абдулазиз Қорабоев ўша пайтларда қўшни Ўзбекистонга олиб кетилган ва Хўжабод клиникасида жон таслим қилган. Унинг жасади яқинларига қайтарилмаган ва ўша ердаги собиқ “Қароқчи”, ҳозирги “Эгамбердиобод” қабристонига қўйилган. Катта ўғли Абдунаби эса ўзбек-қирғиз чегараси яқинидаги “Шаҳидлар” қабристонига кўмилган.\nСуҳбатдошимиз ўтган вақт мобайнида ўғилларининг қотилларини топиш ишлари самарасиз бермаганидан ҳафсаласи пир бўлганини айтади:\n- Болаларимиз нима сабабдан ўлиб кетди? Нимага ўртада қирғизлар билан ўзбекларни ёмон муносабатда қилиб қўйишди? Буларнинг тагига ета олмаяпман. Тушунмаяпман ҳам нима сабабдан бу тўполонлар бўлганига. Маҳалладаги уйлар вайрона бўлиб, куйиб кетди, қанча-қанча қонлар тўкилди, гўдаклар ўлди.\nОзодлик: Излашдан чарчадингизми ёки куч-қувват қолмадими?\n- Куч-қувватим қолмади. Машинани куйдириб юборишган. Ўшанда боламнинг ўлигини олиб қолишган. Машинани ким ёқиб юборганини билмайману, болам қўшилиб ёниб кетмаганига суюнаман. Акс ҳолда, мурдасини ҳам кўрмай қолардим, дейман. Кичик ўғлимнинг мурдасини кўрмадим-ку.\nОзодлик: Бугун ўзингизнинг ҳаётингизда ўзгариш бўлдими? Тикланиш, ҳаётга яхши кўз билан боқиш каби?\n- Ҳаётга яхши кўз билан қаролмаяпман. Соғлигим борган сайин ёмонлашаяпти. Қачон қараса, болаларим кўз олдимда туради. Қабристонни қайтадан очган ерларни кўрсам, ҳозиргача юрагим ёмон бўлади. Ҳам ўлдирилди, камига ишонмай, 3 ойу 3 кунда қабрини очишди. “Ростми бу, ёлғонми?” деб очишди, - дейди Эътиборхон Қорабоева.\nЎш воқеаларидан сўнг жигаргўшасини йўқотган кишиларнинг деярли барчасини: “Фожеа айбдорлари, ижрочилари нега шу кунгача жазоланмади, қотиллар топилмади?” деган бир хил савол ўйлантиради.\nИюнь воқеалари чоғида ёлғиз ўғли Алмаз Асқаровдан ажраган Дилбар Кўчкўнова ўғлининг қотиллари муносиб жазо олмагунича сўнгги нафасига қадар курашмоқчи. Унинг ўғли фожеадан бир неча ой аввал Ўшга ишлагани келган. Июнь воқеаси чоғида нобуд бўлган бу йигитнинг жасади бир йилдан кейингина топилган. Ҳозир Алмазни ўлдирганликда 5 одам гумонланмоқда. Бироқ ўтган 4 йил мобайнида бу иш бўйича 74 маротаба суд бўлганига қарамай, ҳали натижа чиқмаган. Фарзанд доғига чидай олмаган Дилбар Кўчкўнова шу кунда касалманд бўлиб қолган. Ҳозирда аранг юрган она тез-тез шифохонада даволаниб туради.\nСуҳбатдошимиз қирғиз ва ўзбек халқларини бир-бирига душман қилган, бегуноҳ болалар, аёллар, қариялар дохил 500 га яқин одамнинг умрига зомин бўлган Ўш воқеаларида, энг аввало, қирғиз расмийлари ва уларга кўмаклашган ўзбек етакчилари айбдор, деб ҳисоблайди:\n- Мен очиқчасига айтаман: Қирғизистон бўйича тўполонга 5 одам энг катта айбдор. Булар Алмазбек Атамбаев, Роза Ўтунбаева, Текебаев, Темир Сариев, Бекназаровлар айбдор. Шулар президент бўлиш учун, амалга эришиш учун, эплаб Бакиевни қочириб, ҳокимиятни қўлга олиш учун шу ўйинни чиқарган. Ўзбеклардан ҳам 5 киши бўлган. Қодиржон Ботиров, Каромат Абдуллаева, Салоҳиддинов, Иномжонлар. Ўзбеклардан ҳам, қирғизлардан ҳам 4 эркак бир аёл. Шу 10 киши ўйин чиқарган, - дейди Дилбар Кўчкўнова.\nАйни кунларда Ўшда аввалги йилларга нисбатан тинчлик ҳукм сурмоқда. Бозор, автобекат, олийгоҳлар, касалхоналар каби жамоатчилик жойларида икки миллат вакиллари бир-бирига нисбатан ёвқарашсиз муносабатда бўлаётганини кўриш мумкин. Маҳаллий расмийлар томонидан ҳам ўзбек ва қирғизлар истиқомат қилувчи ҳудудларда дўстлик учрашувлари ўтказилаяпти.\nИюнь воқеаларига 4 йил тўлиши арафасида Қирғизистон жанубида хавфсизлик чоралари кучайтирилди. Хусусан, шу йилнинг 5 июнидан милиция ва Миллий хавфсизлик қўмитаси ходимлари кучайтирилган тартибда ишлашга ўтган. Улар асосан Ўш, Жалолобод шаҳарлари, Қорасув, Сузоқ ва Бозорқўрғон туманларида жамоатчилик тартибини сақлаш бўйича турли ишлар олиб бормоқдалар.\nЎш воқеалари юзасидан ўтаётган маҳкамаларининг баъзилари шу кунгача давом этмоқда.


Шомуродовни тунгги соат 12 да "Ростов" офисига нега олиб келишган эди? - Zamin.uz\nSports.ru сайтида “Ростов”дан “Женоа”га кўчиб ўтган ҳамюртимиз Элдор Шомуродов ҳақида мақола эълон қилинди. Биз эса ушбу мақоланинг энг қизиқарли жойларини сиз азиз мухлислар эътиборига ҳавола этишга қарор қилдик.\n1 октябрь куни “Женоа” Шомуродовнинг трансферини эълон қилди. Томонлар бунга эришиш учун бир ҳафтадан камроқ муддат музокаралар ўтказди. А Серия клуби “Ростов”га 25 сентябрь куни таклиф юборган, аммо ростовликлар буни рад этган. Шундан сўнг Элдор клуб спорт директори Алексей Рискин ва президент Арташес Арутюнянц билан шахсан гаплашган. 28 сентябрь куни эса “Ростов” уни қўйиб юборишга розилик билдирган.\nКейинги икки кун давомида эса клублар шартнома бандлари бўйича музокаралар ўтказган. SILA International Lawyers юридик компанияси ҳамкори Михаил Прокопец ушбу музокаралар жараёни ҳақида гапириб берди.\nБир пайт ҳаммаси келишилди, аммо ўша пайт Шомуродов йўқ эди - у ухлашга кетган эди. У ва "Ростов" раҳбарияти бу трансфер тунги соат 12 да амалга ошишига ишонмаган. Натижада, уни том маънода ётоқдан судраб келишди, у офисга қайтиб келди ва ҳамма нарсага имзо чекди”, - деди Прокопец. “Замин” янгиликларини “Одноклассники”да кузатиб боринг\nРасман! "Ростов" Шомуродов ўрнига Ўзбекистонда туғилган футболчини олиб келди\n1-10-2020, 20:40, Спорт\n"Ростов" клуби Неймарга мурожаат қилди\n25-08-2020, 23:56, Спорт


ЎзА - Водийнинг мафтункор маскани\nВодийнинг мафтункор маскани\n12.10.2017 16:41 Чоп этиш версияси\nФарғона вилоятининг Сўх тумани ўзининг хушманзара табиати, бой маданий мероси, самимий ва меҳнаткаш одамлари билан машҳур.\nТуманда 75 минг аҳоли истиқомат қилади. Ҳудудда чорвачилик, паррандачилик, асаларичилик ва боғдорчилик яхши ривожланган. Тадбиркор ва фермерлар ҳаракати билан яратилаётган иш ўринлари аҳоли бандлигини таъминлашда муҳим омил бўлмоқда.\nИзчил амалга оширилаётган бунёдкорлик ва ободонлаштириш ишлари самарасида туман янада чирой очмоқда. Замонавий уй-жойлар, таълим муассасалари, спорт мажмуалари, тиббиёт масканлари аҳоли турмуш фаровонлигини юксалтиришга хизмат қилмоқда.


Эргаш Жуманбулбул ўғлининг авлодлари борми? - Халқ сўзи\n14:51 05 Июль 2019 Маданият\n“Халқ сўзи Online”. Аҳмадали Шерназаров/Сирдарё. Гулистонда Алишер Нурбоев деган шоир йигит бор. Алишер Нур тахаллуси билан ижод қилади. Шоирни билганлар, таниганлар кўп. Аммо ҳамма ҳам унинг ўзбек халқ оғзаки ижодиётининг атоқли вакили, бахши шоир Эргаш Жуманбулбул ўғлининг эвараси эканлигини билмайди.


1 йил аввал | Abdulloh | 2094\nАссалому алайкум! Қилаётган ишларингизга ривож ва баракот тилаб қоламан! Саволим шундан иборатки: мeн ҳозир 18 ёшдаман кузда 19га тўламан, Коллeжни тамомладим дeярли. Қўлимда ҳунарим бор ва олий ўқув юртига ҳам тайёрланмоқдаман. Лeкин муаммо, шаҳватимни бошқаролмаябман гоҳида рўза ҳам тутаман. Тушда ҳам булғаниш бўляпти. Мана шу сабаблар уйланишга eтарли дeб ўйлайман. Лeкин уйдагилар ҳали ёшсан ҳeч бўлмаса 23 га кирсанг уйлаймиз дeйишмоқда. Оилавий шароитимиз яхши. Мeн қандай йўл тутай маслаҳат бeринг? Жавоб учун олдиндан раҳмат.\nعَنْ عَبْدِ اللهِ رَضِي اللهُ عَنْهُ، قَالَ: سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: يَا مَعْشَرَ الشَّبَابِ، مَنِ اسْتَطَاعَ مِنْكُمُ الْبَاءَةَ فَلْيَتَزَوَّجْ، فَإِنَّهُ أَغَضُّ لِلْبَصَرِ وَأَحْصَنُ لِلْفَرْجِ، وَمَنْ لَمْ يَسْتَطِعْ فَعَلَيْهِ بِالصَّوْمِ فَإِنَّهُ لَهُ وِجَاءٌ. رَوَاهُ الْخَمْسَةُ\n«Расулуллоҳ соллаллоҳу алайҳи васалламнинг «Эй ёшлар жамоаси! Сиздан ким никоҳга қодир бўлса, уйлансин. Албатта, у кўзни тўсувчи ва фаржни сақловчидир. Ким қодир бўлмаса, рўзани лозим тутсин, бу унинг учун бичилишдир», деганларини эшитдим».\nШарҳ: Ушбу ҳадисдаги «никоҳга қодир бўлса» деб таржима қилинган ибора араб тилида «боъа» дейилиб, моддий, маънавий ва жисмоний жиҳатдан «никоҳга қодирлик» деган маънони англатади.\nДемак, шу маънодаги қудратга эга бўлган ҳар бир мусулмон уйли-жойли, оилали бўлишга ҳаракат қилмоғи лозим. Агар никоҳга моддий ёки маънавий жиҳатдан қудрати етмайдиган, сарф-харажатни кўтара олмайдиган ёки уйланса, умр йўлдошига зулм қилишдан ўзини тўхтата олмайдиган ёшлар бўлса, рўза тутмоқлари керак.\nУлар шу йўл билан шаҳватларини босадилар. Чунки рўза туфайли кишининг шаҳвати пасайиб, бошқа жинсдагиларга шаҳват билан қарамайдиган, фаржини зинога ишлатмайдиган ҳолга келади.\nОддий ҳолатларда эса никоҳ бу икки хавфнинг олдини олади. Никоҳдаги киши ўз шаҳватини ҳалол йўл билан қондирганлиги учун кўзи номаҳрамларга қарашдан тийилган, фаржи ҳаромга юришдан сақланган бўлади.\nБу ҳадиси шариф мўмин-мусулмонларни ёшлик чоғларида никоҳга қодир бўлишлари биланоқ оила қуришга чорламоқда. Ҳаётимизда бу ҳадисга нечоғли амал қилишга ҳаракат этаётганимизни унутмаслигимиз керак. (“Ҳадис ва Ҳаёт” китобидан). Валлоҳу аълам!\nИлтимос тезроқ жавоб беринг\nШайх Мухаммад Содик Мухаммад Юсуф хазратларига. Саволимни аниқроқ ёздим.\nАёл фойдасига ҳукм қилинадими?\nетим бола асраб олиш\nТалоқ, идда, никох


Qalampir.uz - Пиёз нега йиғлашга мажбур қилади?\nПиёз нега йиғлашга мажбур қилади?\n13:42, 15.04.2017 Бу қизиқ\nПиёз ва саримсоқ пиёзларни тешикчали қоғоз пакетларда сақланг. Ўшанда улар моғор босмасдан, камида 2 ой давомида янгидек туради.\nПиёз жаҳонда энг кўп истеъмол қилинадиган озиқ-овқат маҳсулотларидан бири. У нафақат овқатни мазали ва фойдали қилади, шу билан бирга, даволаш хусусиятига эга бўлган кучли воситадир.\nЖаҳон соғлиқни сақлаш ташкилоти пиёзни эфир мойи, витамин С, В, В2, В қандлар, фитин, азотли бирикмалар, оз миқдорда ёд, фитонсидлар, флавоноидлар ва бошқа моддаларга бой маҳсулот деб баҳолаб, нафас йўллари инфекциялари, тумов, шамоллаш, бронхит каби хасталикларга энг яхши даво деб эътироф этган. Унинг барги таркибида эса витамин С, В2, каротин, эфир мойи, қандлар, фитонсидлар ҳамда органик кислоталар бор.\nРусларнинг қадимда ёзилган “Шифобахш гиёҳлар” китобида пиёз ҳақида қуйидаги сўзларни ўқиш мумкин: “…Мабодо юртингизда юқумли касалликлар тарқаб кетса, уй хоналарига бош пиёзларни осиб қўйинг. Шунда даргоҳингизга ҳаводан тарқайдиган касалликлар кира олмайди, хонангизнинг ҳавоси покиза бўлади”.\nМазкур тавсияга ҳар доим амал қилиш эса жуда фойдали. Агар кечки пайтда пиёзни тўрт қисмга бўлиб, уни уйнинг ёки хонанинг ҳар ерига қўйиб чиқсангиз, грипп вируслари оилангизга таҳдид қила олмайди.\nПиёз ҳаводаги микробларни ўзига сўриб, уларни зарарсизлантиради ва одамнинг танасига киришига йўл қўймайди.\nОлимларнинг фикрига кўра, пиёзнинг бу хусусияти унинг витаминларга бой таркиби билан боғлиқ. Яъни, унинг таркибидаги олтингугурт билан бирикувчи сулфидлар, органик кислоталар жуда фойдалидир. Айни шу моддалар пиёзни арчганда бизни “йиғлаш”га мажбур қилади. Пиёз бўлаклари ҳар жойга қўйилса, мазкур моддалар ҳавога кўтарилиб, уйни дезинфекция қилади.\nЖаҳоннинг энг хавфсиз мамлакати аниқланди\nТошкентда пиёз бепул бўлди. Ҳаммагами?!\n20:05, 04.04.2018 10 040\nҲокимлик: ўқитувчиларга чириган пиёз МАЖБУРАН сотилмаган!\n14:27, 04.04.2018 4 243\nЎзбекистон Голландиядан 36 тонна заъфарон туганак пиёзлари харид қилди\n17:48, 25.08.2017 4 505\nБундан кейин қиммат картошка ваҳимаси бўлмайди\n21:07, 12.07.2017 11 161\nПомидор-бодринг нархи арзонлашди, картошка-пиёз эса...\n16:44, 30.05.2017 11 310\nДунёдаги энг қулай аэропортлар топ 10 рейтинги. Сизнингча, бу рўйхатда Ўзбекистон борми?\nФарғона воқеаларига 30 йил! Ўзбекларга қарши низо қулупнай ортидан чиққанмиди?


Она тил ато этган жасорат - “Китоб дунёси” газетаси сайти\nОна тил ато этган жасорат\n868 марта кўрилган.\nМен ҳозирги кунда академик Бахтиёр Назаров билан илк бор қачон ва қаерда учрашганимни аниқ эслай олмайман. Лекин қувваи ҳофизамда бу киши билан боғлиқ айрим лавҳалар аниқ муҳрланиб қолганки, шулардан бирини баён қилсам.\n1988–89 йиллар ораси. Горбачёв бошлаган перестройка (қайта қуриш) авж пардасига чиқиб, СССР деб аталмиш супердавлатни қайта қуриб бўлмаслиги, қайта қурсанг, чок-чокидан сўкилиб, потраб кетиши барчага маълум бўла бошлади. Мустақиллигимизнинг қалдирғоч ғояси бўлмиш давлат тили кун ва даврнинг бирламчи масаласига айланди. Марказ, яъни Москва барча республикаларда, жумладан Ўзбекистонда икки тилни, рус ва ўзбек тилини давлат тили сифатида қонунийлаштириш ғоясини зўр бериб тарғиб қила бошлади. Агар шундай бўладиган бўлса, она тилимизнинг ўша пайтдаги ночор аҳволи бундан-да ночорроқ бўлишини илғор элпарвар зиёлилар яхши англашарди. Шунинг учун Ўзбекистонда бир тилни, яъни ўзбек тилини давлат тили деб эълон қилиш учун кураш авж олди. Буни айнан кураш деб атамоқ керакки, ҳаракат ғоят қизғин эди. Ўзбек тили республикада ягона давлат тили, дейилган хатга имзо тўплаш ҳаракати қизиб кетди. Институтдаги бир гуруҳ ватанпарвар ёшлар жамоа олимларидан шу тахлитдаги имзо йиғишга киришиб кетдилар. Тил ва адабиёт институтида имзо тўплаш унча қийин кечмади, чунки жамоа номида “ўзбек” сўзи бўлмаса-да, моҳиятан ўзбек тили ва адабиёти институти бўлиб, Ўзбекистон Фанлар академиясида фақат шу институтда илмий тадқиқотлар она тилимизда ёзиларди. Шундай бўлса ҳам...\nШундай қилиб имзо тўплай бошладик. Шу жараёнда аёлларимизга қойил қолганман. Биронта олима рад қилиш у ёқда турсин, ҳатто ўйлаб қолганини кўрмадик. Опаларимиз (уларнинг аксари ҳозир марҳума, жойлари жаннатда бўлсин) бизни алқаб-алқаб, дарҳол қўл қўйиб беришарди. Шунда мен миллий тил бежиз она тили дейилмаслигига имон келтирганман.\nИмзо тўплашда фаол қатнашган ватанпарвар ёшлардан бири, ҳозир таниқли тилшунос олим Бердак Юсуф хотирлайди: “Қўлимизда имзо қўйилиши керак бўлган шундай ёзув бор эди: “Ўзбекистонда ўзбек тили ягона давлат тилидир”. Яқиндагина институт директорлигидан бўшаган академик (у пайтда мухбир аъзо) Матёқуб Қўшжонов хонасига кирдим. Домла ёзув билан танишгач, “ягона” сўзини олиб ташланглар, деди. Мен дедим: “Домла, ҳамма гап мана шу “ягона”да. Агар уни олиб ташласак, унда Ўзбекистонда давлат тили иккита бўлади, ҳеч қандай ўзгариш бўлмайди, тилимиз иккинчи даражали тил бўлиб қолаверади”, дедим. Домла анча ўйланиб қолди, сўнг қўл қўйиб берди.\nЎша кезлар Бахтиёр ака Тил ва адабиёт институтига раҳбарлик қилди ва ушбу масалада замон ва шароит имкон берган қадар миллий позицияда турди. Юқорида айтганимиздек, ўша пайтларда Марказ икки давлат тили ғоясини жойларда, яъни, республикаларда тасдиқлатиб олиш ҳаракатига тушди. Шу мақсадда Тил ва адабиёт институтида Москвадан юборилган бир гуруҳ арбоб ва етакчи тилшунослар иштирокида Билингвизмга бағишланган катта анжуман, конференция чақирилди. Сиртдан анжуман соф илмий масала, билингвизмга (икки тилдан фойдаланиш, икки тилда сўзлай олиш) бағишланган эса-да, йиғин жараёнида асл мақсад – Ўзбекистонда икки тил, рус ва ўзбек тиллари давлат тили бўлиши керак, деган фикрни Ўзбекистонда, ўзбек тилшунослари иштирокида тасдиқлатиб олиш бўлган, йиғин жараёнида бу яққол кўринди.\nУшбу йиғинда айтилган бир гап ҳеч ёдимдан чиқмайди. Йирик адабиётшунос олим ва таржимон Юрий Суровцев (у П. Қодировнинг “Юлдузли тунлар” романини рус тилига ўгириб, асарнинг Москвада чоп этилишига катта ҳисса қўшган) минбарда туриб французлар перестройка сўзини қандай қилиб таржима қилишмоқчи бўлгани, реконструкцион ва бошқа қатор сўзларни қўйиб кўриб, ҳеч бўлмагач, а ля перестройка’ (урғу охирги бўғинда) деб ўзини олишга мажбур бўлишганини завқ-шавқ билан гапирди. Залнинг бир қисми кўнглида фахр-ғурур тўлиб тошди: қаранг-а, биз қандай зўрмиз. Ҳатто хорижликлар бош сўзимизни (ўша пайтлар “перестройка” ҳақиқатдан бош сўз эди) тилларига ўгиролмай, ўзини олишга мажбур бўлишибди-я. Бечора французлар! Аслида эса перестройка фахр этадиган матоҳ эмас, ноиложликдан қилинган тадбир экани ўша пайтда озчиликка бўлса-да, маълум эди, сал пайтдан сўнг эса бу ҳақиқат кўпчиликка ҳам кундай равшан бўлди.\nМақсадга қайтсак. Шундай қилиб, юқорида айтилганидек, анжуманнинг моҳиятан бош масаласи, Ўзбекистонда (у пайтда Ўзбекистон ССР) давлат тили битта бўладими ёки иккита. Йиғиннинг якунловчи мажлисини институт директори сифатида Бахтиёр ака бошқариб борар, залда одам сийрак, асосан, москвалик меҳмонлар ўтиришарди. Тушлик танаффусга чиқилди.\nМажлисдан чиқиб, шошиб овқатланишга кетаётсам, коридорда Бахтиёр ака мени қувиб етиб, тўхтатди ва деди: “Оғайниларингни тўпла, ҳамма қаватдан одамларни залга чақиринглар. Бир амаллаб, овозга қўйишни тушдан кейинга қолдирдим. Давлат тили иккита ёки битта бўлиши овозга қўйилади. Овозда биз енгишимиз керак”.\nБахтиёр ака кейин ҳам кўп бора такрорлаганидек, улар, яъни москвалик арбоблар ўзларига керак ғояни ўзимизга тасдиқлатиб олиш учун жаҳд билан, катта сиёсий мақсадни кўзлаб келган эканлар.\nБарча етти қаватдан одамларни тўпладик. Тушгача яккам-дуккам одам ўтирган улкан зал одамга сиғмай кетди. Табиийки, овоз беришда биз ютдик. Илмий корчалонлар мақсадларига етолмай, қуруқ қўл билан юртларига қайтиб кетдилар.\n“Мажлис пайтида қайсидир масалада Бахтиёр ака москвалик бир олим билан қаттиқ гап талашиб қолди. Тортишув шундай кескин эдики, мен Бахтиёр аканинг журъатига аввал ҳайрон, сўнг қойил қолдим” деб эслайди воқеа иштирокчиси Бердак Юсуф.\nУшбу миллий тақдиримизга дохил анжуманда Ўзбекистонда ўзбек тили ягона давлат тили бўлиши керак, деган миллий ғоянинг москвалик олимлар иштирокида тасдиқлатиб олиниши 1989 йил 21 октябрда, собиқ СССР шароитида ўзбек тилини давлат тили деб қайд этган “Давлат тили ҳақидаги қонун”нинг қабул қилинишида катта илмий дастак бўлгани шубҳасиз. Бу масалада, кўриб ўтганимиздек, Бахтиёр Назаровнинг хизмати алоҳида.\nБахтиёр ака билан шу воқеалар ҳақида суҳбатлашганимизда, яна мен билмайдиган анча-мунча тафсилотларни билиб олдим. Бинобарин, икки тилни давлат тили қилиш ғояси республиканинг ўша пайтдаги раҳбарияти учун ҳам, кўплаб амалдорлар учун ҳам мақбул ғоя эди. “Шу масалада мени Ўзкомпартия Марказий комитетининг биринчи котиби қабул қилди”, деб эслайди Бахтиёр ака, у жумладан шундай деди: “Сен ўсадиган кадр кўринасан, қўй, бу бир тил ҳақидаги гапингни. Рус ва ўзбек тили давлат тили бўлса, нимаси ёмон?”. Мен дедим: “Унда амалда давлат тили бўлган рус тилининг мавқеини мустаҳкамлаб, қонунлаштириб қўйган бўламиз. Рус тилининг шундай ҳам кучли нуфузи янада кучаяди”. Москва амалга қўйган раҳбардан бошқача фикр кутиш ҳам ноўрин эди, албатта.\nБу ўртада биринчи раҳбар бўлиб ҳозирги Юртбошимиз келди ва кимдир давлат тили ҳақидаги менинг нуқтаи назарим ҳақида у кишига ахборот берибди. Балки бу билан у одам мен ҳақимда раҳбаримизда нохуш таассурот уйғотмоқчи бўлгандир. Лекин айни шу нарса раҳбаримизнинг эътиборини тортган. Кейин ҳам у киши фаолиятимни кузатиб борган. Истиқлолнинг чин тарафдорлари керак эди, у кишига деб ўйлайман ҳозир”.\nБахтиёр Назаровнинг тоталитар тузум шароитида она тилимизнинг қонуний мақомини тиклашдаги саъй-ҳаракати, меҳнату ғайратини жасорат сифатида баҳолагим келади. Бу ўша пайтда хавфли амал эди, ҳеч бўлмаса амал курсиси учун хавфли амал эди. Шахсан мен, кейинчалик ҳам Бахтиёр Назаров фаолиятида бундай қатъийликни кузатмадим. Бу нарса яна бир бор она тилимизнинг, яратувчилик ва жасорат ато этгич қувватини таъкидлаб тургандек бўлади. Буни мен она тил ато этган жасорат дегим келади. Зеро, Юртбошимиз айтганларидек: “Она тили – бу миллатнинг руҳидир”.


“Ўсмирларнинг деструктив хулқи коррекциясида библиотерапия методининг қўлланилиши” мавзусида семинар-тренинг бўлиб ўтди. 20.04.2016 14:14\n2016 йил 19 апрель куни Фарғона ҳуқуқшунослик коллежида “Ўсмирларнинг деструктив хулқи коррекциясида библиотерапия методининг қўлланилиши” мавзусида семинар-тренинг бўлиб ўтди. Семинарга Фарғона вилоят прокурори катта ёрдамчиси А. Назаров, ЎМКҲТ ҳудудий бошқармаси бошлиғи М. Холдоров, ММИБ масъул ходими Б. Баратов, Фарғона вилоят халқ таълими ходимларини қайта тайёрлаш ва малакасини ошириш институти кафедра мудири М. Отажонов, Аҳмад Фарғоний номидаги вилоят АКМ сектор мудири С.Юсуповалар таклиф этилди. Шунингдек тадбирда вилоятдаги 157 та касб-ҳунар коллежи ва академик лицейлари психологлари қатнашдилар.\nТадбирни ЎМКҲТ ҳудудий бошқармаси бошлиғи М. Холдоров очиб, вилоятдаги ўсмирларнинг руҳий ҳолати, ижтимоий муҳити ҳақида гапириб, соғлом психологик муҳит яратишда психологлар ота-оналар, маҳалла билан ҳамкорликда ишласа, мақсадга мувофиқ бўлишини таъкидлади.\nВилоят прокурори катта ёрдамчиси А. Назаров ўз сўзида ўсмирлар ўртасида юз бераётган суицид ҳолатлари ва жиноятчилик ҳақида гапириб, бундай ҳолатларнинг олдини олишда болалар психологларининг олдида турган вазифалар ҳақида тўхталиб, психологлар мудҳиш воқеадан кейин эмас, балки воқеадан олдин воқеа сабабларини аниқлаши кераклиги ва бундай фожеаларнинг олдини олиш зарурлигини уқтириб, ҳар бир психолог бу борада ўз таклифини ёзма равишда беришини илтимос қилди.\nТадбирда шунингдек психология фанлари номзоди, доцент М. Отажонов “Библиотерапия тарихи ва бугунги муаммолари”, Фарғона ҳуқуқшунослик коллежи психологи И. Мўминова “Ўсмирлар билан ишлашда библиотерапиянинг қўлланилиши”, Қува Агросаноат КҲК психологи М.Узақова “Шахсий библиотерапевтик рецептура” мавзуларида маъруза қилиб, библиотерапия методини қўллашда ўзларининг тажрибаларидан мисоллар келтирдилар.\nВилоят АКМ мутахассиси библиотерапия методининг кутубхонада қўлланилиши, китобнинг ўсмирлар тарбиясига ва дунёқарашининг шаклланишига таъсири, хулқини коррекциялашга ёрдам бериши ҳақида гапирди.\nТадбир давомида видеороликлар намойиш этилди. Ўқув муассасалари психологлари учта гуруҳда турли фан соҳаларига оид адабиётларнинг ўсмирлар хулқини коррекциялашдаги таъсирини кўриб чиқдилар. Тадбир қизиқарли савол-жавобларга бой бўлди.


56 киши ўлдирилди. Ҳиндистондаги диний можаро нимадан бошланди? | Qalampir.uz\n56 киши ўлдирилди. Ҳиндистондаги диний можаро нимадан бошланди?\nТаҳлил\t16 Март 19:08 21310\nДеҳлининг аҳоли зич жойлашган Ямуна Вихар мавзесида йиллар давомида ҳиндиуийлик дини вакиллари ва мусулмонлар биргаликда тинч-тотув яшаб, меҳнат қилиб келмоқда эди. Аммо ўтган ойда мамлакат бўйлаб бўлиб ўтган тартибсизликлар жамиятда узоқ вақт давом этиб келаётган муносабатларни дарз кетишига олиб келди.\nТарибсизликлар Ҳиндистон ҳукуматининг фуқаролик тўғрисидаги янги қонуни ортидан келиб чиқди. Қонунга биноан, 2015 йилдан олдин мамлакатга келган муҳожирлар Ҳиндистон фуқаролигини олиши мумкин. Лекин, бу қонун мусулмонлар, Непал ва Шри-Ланка фуқароларига нисбатан қўлланилмайди.\nҲукуматдагилар янги қонунни диний озчилик вакилларини мусулмон аҳолиси кўп мамлакатларда таъқиб қилинишидан ҳимоялаш, деб изоҳлашмоқда. Мамлакат мусулмонлари эса бу қонуни инсон ҳуқуқларига зид деб баҳолашди ва мамлакат бўйлаб норозилик намойишларини ўтказишди. Бундан ғазабланган бошқа дин вакиллари уларга қарши куч ишлатиб, мусулмонлар яшайдиган мавзеларга ҳужум қилишди.\nШундай қилиб, Ҳиндистон пойтахтидаги ўн йилликлар ичида энг даҳшатли динлараро можаро бошланиб кетди. Полиция маълумотларига кўра, камида 53 киши, асосан мусулмонлар ўлдирилган ва 200 дан ортиқ киши жароҳатланган.\nҲозирда Ямуна Вихар мавзесидаги кўпгина ҳиндуийлар мусулмон савдогарларни бойкот қилишмоқда ва мусулмон ишчиларини ёллашдан бош тортишмоқда. Мусулмонлар коронавирус пандемияси Ҳиндистон иқтисодиётига босимни кучайтирган бир пайтда иш топишга қийналаётганликларини айтишмоқда.\n“Мен ҳеч қачон мусулмонлар билан ишламасликка қарор қилдим. Мен янги ишчиларни ёлладим, улар ҳиндуийлар”, дейди бўёқ ва ҳаммом жиҳозлари сотадиган Яш Дингра.\nДингра, тартибсизликлар Ямуна Вихарни бутунлай ўзгартирганини айтди. Дераза ойналари синган уйларни бутун маҳалла бўйлаб кўриш мумкин. Оловда эриган электр симлари, тартибсизликларда қурол сифатида ишлатилган ғишт ва қонга беланган тошлар кўчаларни тўлдириб ётибди.\nБу тумандаги ҳинд аҳолисининг аксарияти, ҳозирда ошпаз ва тозаловчилардан тортиб механик ва мева сотувчиларгача бўлган ҳамма мусулмон ишчиларига бойкот эълон қилишмоқда.\n“Бизда мусулмонлар зўравонликни бошлаганини кўрсатадиган далилларимиз бор. Лекин улар буни тан олишмаяпти”, дейди Дингра.\nДеҳлининг шимолий-шарқий ҳудудида жойлашган мусулмонлар қийин аҳволга тушиб қолишганини айтишмоқда. Уларнинг кўплари ҳиндуийлар билан ишлашни тўхтатишга қарор қилишган. 45 ёшли уй бекаси Суман Гўзал зўравонликлар уни даҳшатга солиб қўйганини айтди.\n“Ўзингизни бу ерда бегонадек ҳис қилиш – дахшат. Мусулмон аёлларига тажовуз билан қараш одатий ҳол бўлиб қолди”, дейди Суман.\nМуҳаммад Таслим исмли мусулмон, тартибсизликлар бўлиб ўтган маҳаллалардан бирида яшайди. У ҳиндларга тегишли дўконда ижара тўлаб, пойабзал сотиш билан шуғулланган. Кейин ундан дўкон тортиб олинган ва бошқа ҳинд тадбиркорга берилган.\n“Буларнинг ҳаммаси фақатгина мен мусулмон бўлганим учун қилинмоқда”, дейди Таслим.\nМусулмонлар тартибсизликларни изоҳлашар экан, бу ҳаракатларни улар фақатгина янги қонунга қарши эканликларини билдириш учун амалга оширганликларини айтишмоқда.\n“Биз учун янги ҳаёт бошланди. Энди иш, рўзғор ва бизнес биз учун энг муҳими эмас. Ҳозирда, хавфсиз бўлиш ва ҳаётимизни ҳимоя қилиш бизнинг устувор вазифамиздир”, дейди Одил исмли Деҳли иқтисод марказида ишлайдиган мусулмон тадқиқотчиси.\nШунингдек, сўнгги йилларда ҳиндлар томонидан улар учун муқаддас саналган сигирларни сўйиш жойларига ҳужум қилиш ҳолатлари кўпайди. Қассобхоналарда ишлайдиган мусулмонларни ўғирлаб кетиш ҳолатлари ҳам кузатилди.\nАфсуски, Ҳиндистон ҳукумати бу зиддиятларга барҳам бериш ўрнига уни янада авж олишига сабаб бўлувчи ҳаракатлар қилмоқда. Жумладан, ҳукумат, аҳолиси асосан мусулмонлар бўлган Жамму ва Кашмир учун ярим автоном имтиёзларни бекор қилди. У ердаги алоқа хизматлари фаолиятини тўхтатди. Ҳудудда коммендантлик соатини жорий қилди.\nШунингдек, 2019 йил ноябрь ойида Ҳиндистон Олий суди Айодхья шаҳрида ҳинд ибодатхонасини барпо этиш тўғрисида қарор чиқарди. Ибодатхона XVI асрга тегишли масжид ўрнида қурилиши белгиланди. Бу эса ушбу шаҳарда яшовчи мусулмонлар ғазабини келтирди. Бу ҳаракатлар ва янги қонун бўйича ҳукумат изоҳ берганича йўқ.\nҲиндистон Мусулмонлар Диний низо Ҳиндиуийлик Тартибсизликлар\n02 Июнь 19:50 41383\n04 Июнь 09:08 37629\n03 Июнь 11:21 32388\n02 Июнь 12:29 28014\n02 Июнь 14:41 25396


Вадим Абрамов: Ўзимиз айбдормиз\nCoca Cola Суперлиганинг 9-туридан ўрин олган «Бухоро» - «Бунёдкор» (1:1) учрашувидан кейин ўтказилган матбуот анжуманининг биринчи қисмида меҳмонлар устози Вадим Абрамов иштирок этди.\n- Одатда нотўғри ўйналганида шундай бўлади. Бугун ғалаба қозона олмаганимиз учун фақат ўзимиз айбдормиз. Ҳаммасини биринчи бўлимда ҳал қилишимиз мумкин эди, лекин биз иккинчи таймда ҳам нотўғри ўйнадик ва оқибатда гол ўтказиб юбордик.\nРақибда дарвозани ишғол қилиш учун деярли имконият бўлмади, бизнинг хатолардан кейин ҳужумлар уюштиришди ва гол уришди. «Бухоро» билан кетма-кет учинчи марта дуранг ўйнаяпмиз, сабаби, улар биздан яхшироқ ҳаракат қилишяпти.


6 йил аввал 1982 siyrat.uz\n«Жаъфарни жаннатда кўрдим. Унинг қонга бўялган икки қаноти бор эди...» (Ҳадиси шарифдан.)\nЖаъфар ибн Абу Толиб Пайғамбаримиз алайҳиссаломга шу қадар ўхшардики, ҳатто кўзи хирароқ одамлар кўпинча уларни адаштириб қўйишарди. Оталари Абу Толиб қурайшнинг насаби улуғ ва обрўли кишиси бўлишига қарамай, камбағал ва бола-чақаси кўп эди. Қурғоқчилик йили Абу Толибнинг аҳволи баттар оғирлащди. Ўша пайтда бу оиладан бўлғуси Пайғамбар Муҳаммад ибн Абдуллоҳ ва у кишининг амакиси Аббосдан кўра бадавлатроқ одам йўқ эди. У киши амакилари Аббос ҳузурига келиб: «Амаким Абу Толибнинг болалари кўп. Бу қурғоқчиликда одамлар қийинчилиқда ва очарчилиқда қолишди. Иккимиз Абу Толибга ёрдам бергани борайлик. Мен ўғилларидан биттасини, сиз биттасини олинг», дедилар. Ҳазрати Аббос бу таклифдан ғоят хурсанд бўлди. Икковлари Абу Толибнинг уйига келишди. Аҳдлашилган таклифни изҳор этишди. Шунда Абу Толиб: «Менга Уқайлни қолдириб (Уқайл ҳазрат Алининг акаси эди), хоҳлаганингизни олиб кетаверинг», деди. Муҳаммад ибн Абдуллоҳ Алини, Аббос эса Жаъфарни тарбиясига олди. Али Пайғамбаримиз алайҳиссалом билан бирга яшай бошлади. Аллоҳ таоло у Зотга тўғри ва ҳақ динни юборгач, биринчилардан бўлиб иймон келтирди. Жаъфар эса амакиси Аббос хонадонида улғайиб камолга етди. У ва хотини Асмо бинти Умайс Абу Бакр Сиддиқ ҳузурида, Пайғамбаримиз алайҳиссалом Арқамнинг ҳовлисига кирмасларидан аввал Исломни қабул қилган эдилар. Бу ёш оила ҳам дастлабки мусулмонлар қатори қурайш кофирларининг ҳар тарафдан таъқибига, турли азоб-уқубатларига учради. Шунда Жаъфар ибн Абу Толиб хотини ва бир неча шериклари билан ҳабаш тупроғига ҳижрат қилишга Пайғамбаримиз алайҳиссаломдан рухсат олди. Биринчи муҳожирлар карвони Жаъфар ибн Абу Толиб бошчилигида Ҳабашистонга жўнади. Улар одил подшоҳ Нажоший даргоҳида ҳузур топдилар. Лекин қурайш кофирлари мусулмонлардан бир қисми ҳабаш ерига кўчиб кетганини, у ернинг подшоҳи ҳимояси остида тинч-омон яшаётганини билгач, уларни ўлдиришга ёки тутиб олиб келишга аҳд қилди. Шу ўринда сўзни Умму Салама розияллоҳу анҳодан эшитамиз: «Ҳабашистонга етиб боргач, бизни яхши кутиб олишди. Бирор ёмон сўз эшитмай ва озор кўрмай Аллоҳ таолога ибодат қилиб яшай бошладик. Бу хабар Қурайшга етиб боргач, бизга қарши маслаҳат қилиб, ўзларидан нуфузли икки кишини — Амр ибн Ос билан Абдуллоҳ ибн Абу Рабиъани Нажошийга юборищди. Ҳабаш подшоҳига муддаоларини айтишдан аввал битриқларига совға-саломларни топширишни тайинлашди. Амр ибн Ос билан Абдуллоҳ ибн Абу Рабиъа Ҳабашистонга келишгач, Нажошийнинг дин хизматчиларига совғалар беришди ва муддаоларини баён этишди: «Подшоҳнинг ерига ота-боболарининг динидан қайтган, ўз қавмининг гапига қулоқ солмайдиган аҳмоқ ёшларимиз кўчиб келишди. Агар биз подшоҳингизга шу ҳақида гапирсак, подшоҳ уларнинг дини тўғрисида сўрамасданоқ бизга топшириб юборишни маслаҳат берсангиз. Чунки қавмларининг катталари ёшлари эътиқод қилаётган нарсаларини улардан кўра яхшироқ билишади». Битриқлар бу гапга рози бўлишди. Икковлари Нажоший ҳузурига бориб, совғаларни беришди ва такаллуф ила сўз бошлашди: — Сизнинг мамлакатингизга бир гуруҳ ярамас ёшларимиз жойлашиб олишди. Улар биз ҳам, сиз ҳам билмайдиган динга сиғинишяпти. Бизни олдингизга ўшаларнинг оталари, қариндош-уруғлари уларни қайтариб олиб боришимиз учун жўнатишди. Албатта, оталари уларнинг бузгунчиликларини ҳаммадан яхшироқ билишади. Нажоший дин хизматчиларига қаради. Улар икковини тасдиқ этишди. Нажоший бундан қаттиқ ғазабланди ва: — Аллоҳга қасам, уларни ҳузуримга чақириб, уларга нисбат берилган нарса ҳақида сўраб билмагунимча бирортасига рухсат бермайман. Агар ростдан ҳам шу иккови айтганидай бўлса, бу таклифга розилик билдираман. Агар ундай бўлмаса, уларни ҳимоямга оламан! — деди. Нажоший бизларни чақириб келишга одам жўнатди. Унинг ҳузурига боришдан олдин ўзаро бундай келишиб олдик: «Подшоҳ биздан динимиз ҳақида сўраса, ҳамма гапни очиқ айтамиз. Унга фақат Жаъфар ибн Абу Толиб гапиради. Бошқа ҳеч ким гапирмасин». Подшоҳ ҳузурига киргач, унинг икки тарафида эгниларига ридо, бошларига бахмал кулоҳ кийган битриқлар китобларини очиб ўтирганини кўрдик. Амр ибн Ос билан Абдуллоҳ ибн Абу Рабиъа ҳам ўша ерда эди. Нажоший бизга юзланди. — Қавмингизнинг динини ташлаб, менинг ҳам, бошқа бирорта миллатнинг ҳам динига кирмай, ўзингиз учун қандай янги динни танлагансиз? Жаъфар ибн Абу Толиб олдинга чиқди. — Эй подшоҳ, биз санамларга сиғинадиган, ўлимтик ейдиган, фаҳш ишларни қиладиган, қариндошликни узадиган, қўшничиликни унутадиган жоҳил кишилар эдик. Кучлиларимиз заифларимизнинг ҳақини ер эди. То Аллоҳ таоло бизга ўзимиз унинг насабини ва ростгўйлигини, омонатдорлиги ва покизалигини жуда яхши биладиган Пайғамбар юборгунича шу ҳолда қолдик. У Пайғамбар бизни ёлғиз Аллоҳ таолога ибодат қилишга, ўзимиз ва оталаримиз сиғинаётган санамлар ва бутларни ташлашга чақирди. У Зот бизга рост гапиришни, омонатни адо қилишни, қариндошлик ришталарини тиклашни, қўшнилар билан яхши муомалада бўлишни, ҳаром нарсалардан тийилиш ва ноҳақ қон тўкишдан сақланишни буюрди. Бузуқ ишлардан, ғийбатдан, етимнинг молини ейишдан ва покиза хотинларга туҳмат қилишдан бизни қайтарди. Аллоҳнинг Расули бизга фақат ёлгиз Аллоҳ таолога ибодат қилишни, Унга ҳеч нарсани шерик қилмасликни буюрди. Унга ишондик ва иймон келтирдик. Улар бизни динимиздан қайтариш учун зулмни ҳаддан ошириб, сиқувга олишгач, сизнинг шаҳрингизга, сизнинг қўл остингизда зулм кўрмаймиз, деган умид билан келдик. — Пайғамбарингиз Аллоҳ ҳузуридан олиб келган нарсадан бирор нарса биласанми? — Ҳа. — Ўқи. Жаъфар ибн Абу Толиб Марям сурасининг бошидан бир неча оят ўқиди. Нажоший Қуръон оятларини тинглар экан, таъсирланиб, йиғлаб юборди, ҳатто соқоли кўз ёшлари билан ювилди. Битриқлар ҳам йиғлаб, очиқ турган китобларини ҳўл қилиб юборишди. — Шубҳасиз, Пайғамбарингиз келтирган нарса билан Исо алайҳиссалом олиб келган нарсанинг манбаи биттадир. Нажоший ушбу сўзларини тугатгач, Амр ибн Ос ва унинг шеригига қарата: — Аллоҳга қасамки, буларни сизларга топшириб қўймайман! — деди. Подшоҳ ҳузуридан чиқишимиз билан Амр ибн Ос бизга эшиттириб шеригига: — Эртага Нажошийнинг олдига келиб, буларга нисбатан ғазаб уйғотадиган бир ишларини айтиб бераман. Шунда подшоҳ буларнинг уруғини қуритиб юборади, — деди. Абдуллоҳ ибн Абу Рабиъа: — Ундай қилма, динимизга қарши бўлса ҳам, улар бизнинг қариндошларимиз, — деди. Амр ибн Ос шеригидан жаҳли чиқиб, баттар тутақди: — Эртага подшоҳга: «Булар Исони қул бўлган дейишади, дейман». Ана ундан кейин нима бўлишини кўрамиз. Эртасига у подшоҳ ҳузурига келиб, кечаги иддаосини айтди. Биз жуда оғир бир аҳволда қолдик. Агар подшоҳ Исо ибн Марям тўғрисида сўраб қолса, нима деб жавоб берамиз, деб ташвишлана бошладик. Кейин бу ҳақда Пайғамбаримиз бизга айтган Аллоҳ таолонинг сўзидан бошқа ҳеч нарсани айтмасликка келишиб олдик. Бу сафар ҳам фақат Жаъфар ибн Абу Толиб сўзлайдиган бўлди. Нажоший ҳаммамизни яна ҳузурига чақирди. Подшоҳ ва унинг битриқлари худди кечаги ҳолатда ўтиришарди. Амр ибн Ос билан унинг шериги ҳам шу ерда эди. Киришимиз билан Нажоший шошиб сўради: — Исо ибн Марям ҳақида нима дейсизлар? Яна Жаъфар ибн Абу Толиб жавоб берди: — У ҳақда Пайғамбаримиз нима деган бўлса, шуни айтамиз. — Пайғамбарингиз нима деган? — У Зот Аллоҳнинг бандаси ва Расулидир. У Зот Аллоҳнинг Марямга бахш этган руҳи ва калимасидир. Нажоший бу сўзларни эшитгач: — Аллоҳга қасамки, Исо ибн Марям худди Пайғамбарингиз айтганидай бўлган, — деди. Атрофидаги битриқлар уни инкор қилмоқчидай ғудурлашди. Нажоший: — Жим бўлинглар! — деб амр қилди. Сўнгра бизга: — Боринглар, бемалол яшайверинглар. Ким сизларни ҳақоратласа, жарима тўлайди, ким сизларга қарши чиқса, жазоланади. Аллоҳга қасамки, сизларнинг бирортангизга бирор ёмонлик эвазига олтин тоғ ваъда қилинса ҳам, рози бўлмас эдим, — деди. Сўнгра Амр ибн Ос ва шериги келтирган совғаларни қайтариб берди. Иккови ҳам ғазабларини ичга ютганча чиқиб кетишди. Биз эса унинг ҳимоясида соғ-омон яшай бошладик». Жаъфар ибн Абу Толиб ва унинг хотини Нажошийнинг мамлакатида ўн йил тинч ва хотиржам яшади. Ҳижратнинг еттинчи йилида ҳабаш тупроғини тарк қилиб, Жаъфар ибн Абу Толиб бошчилигида бир неча мусулмон Мадинага қайтишди. Улар Мадинага етишган пайтда Пайғамбаримиз алайҳиссалом ҳам Ҳайбар қалъасини фатҳ қилиб қайтаётган эдилар. У Зот Жаъфарни кўриб қувондилар ва: «Қайси бирига кўпроқ суюнай: Ҳайбарни олганимизгами ёки Жаъфарнинг келганигами?» дедилар. Жаъфар ибн Абу Толибнинг қайтганига барча мусулмонлар, айниқса, камбағал мусулмонлар кўпроқ севинишди. Боиси у киши заиф ва камбағалларга ниҳоятда меҳрибон бўлгани учун «Мискинлар отаси» деб ном олган эди. Абу Ҳурайра розияллоҳу анҳу бундай ҳикоя қилади: «Биз, камбағаллар учун энг яхши одам Жаъфар ибн Абу Толиб эди. У бизни уйига олиб бориб, уйида бор нарсаси билан тўйдирарди. Агар овқати тугаб қолса, ёғ солинадиган мешини олиб чиқиб берар, ҳолбуки унда ҳеч нарса бўлмас эди, биз эса уни ёриб, ичидаги ёғ юқини ялар эдик». Ҳижрий саккизинчи йил бошларида Пайғамбаримиз алайҳиссалом Рум аскари билан урушиш учун қўшин тайёрладилар. Қўшинга амр қилдилар: «Зайд ўлдирилса ёки яраланса, Жаъфар ибн Абу Толиб бошлиқ бўлсин, агар Жаъфар ўлдирилса ёки яраланса, Абдуллоҳ ибн Равоҳа бошлиқ бўлсин, агар Абдуллоҳ ибн Равоҳа ҳам ўлдирилса ёки яраланса, мусулмонлар ўзларидан бир кишини бошлиқ қилишсин». Мусулмонлар Шомнинг шарқ тарафидаги Ўрдун тупроғида жойлашган Мўъта қишлоғига етганларида румликлар уларга қарши юз минг кишилик қўшин тайёрлашганини, Лахм, Жузан, Қузоъа ва бошқа қабилалардан ҳам яна юз минг қўшин Румга ёрдамга келганини билишди. Мусулмонларнинг қўшини эса бор-йўғи уч минг киши эди, холос. Иккала қўшин тўқнашди ва уруш авжига чиқди. Зайд ибн Ҳориса душман билан олиша-олиша ҳалок бўлди. Шунда Жаъфар ибн Абу Толиб ўзининг малларанг отидан чаққонлик билан сакраб тушди-да, душман ўзидан кейин фойдаланмаслиги учун отининг пайларини кесди, сўнг байроқни кўтариб, рум аскарлари сафига ёриб кирар экан, бундай шеър ўқиди: Жаннат ажиб юксакдир насиб этган инсонга, Шароби жон роҳати болдек ширин маконга. Ирқи ўзга румликлар — шум ниятли ёмонга Дўзах қаъри ланг очиқ, динни инкор этганга, Мард бўлсанг, биз тайёр, қани, тушгин майдонга. Жаъфар жангда ҳалок бўлди. Шундан кейин байроқни Абдуллоҳ ибн Равоҳа олди. У ҳам аввалги икки шериги каби жанг қилди ва ҳалок бўлди. Пайғамбаримиз алайҳиссалом учала аскар бошлиғининг ўлими хабарини эшитгач, қайғуга толдилар. У Зот Жаъфар ибн Абу Толиб уйига йўл олдилар. Жаъфарнинг хотини Асмо эрини кутиб олишга тайёргарлик кўриб, хамир қораётган, болаларини ювинтириб-ясантираётган эди. Асмо бинти Умайс розияллоҳу анҳонинг ўзи бундай дейди: «Расуллуллоҳ бизникига келганларида муборак юзларини ғам пардаси қоплаб олганини кўриб, юрагимга қўрқинч тушди. Жаъфар ҳақида бирор ёмон хабар эшитиб қолишдан хавотирланиб, савол беришдан чўчидим. Саломлашгач: — Жаъфарнинг болаларини олиб кел, — дедилар. Мен болаларни чақирдим. Болалар қувониб Расулуллоҳнинг олдиларига югуриб келишди. Расулуллоҳ болаларни суйиб эркаладилар, улар у Зотни бир-биридан қизғанишар эди. У Зот болаларга энгашиб, уларни ўпиб, ҳидлай бошладилар, муборак кўзларидан эса дув-дув ёш оқар эди. Мен: — Ота-онам сизга фидо бўлсин, нега йиғлаяпсиз?! Жаъфарга бирор гап бўлдими?! — дедим. У Зот Жаъфарнинг шаҳид бўлганини айтдилар». Оналарининг йиғисини эшитиб, болаларнинг юзидан севинч йўқолди ва ҳаммалари турган жойларида қотиб қолишди. Пайғамбаримиз алайҳиссалом кўзёшларини артдилар. Сўнг дуо қилдилар: — Эй Аллоҳ, Жаъфарнинг болаларига бир ўринбосар бер. Эй Аллоҳ, Жаъфарнинг аҳлига бир ўринбосар бер... — Кейин яна бундай дедилар: — Жаъфарни жаннатда кўрдим. Унинг қонга бўялган иккита қаноти бўлиб, кўкраги ҳам қип-қизил қон эди...


Бишкекда, Жалолободда ва Иссиқкўлда ҳокимиятни куч билан босиб олишда айбланиб 4 октябрда ҳибс қилинган парламентнинг уч депутати тарафдорлари ўтказаётган норозилик тадбирлари давом этмоқда.\nҲибс қилинган депутатлардан бири Садир Жапаровнинг тарафдорлари 17 октябр куни Иссиқкўл вилоятининг Туп туманидан Бишкекка пиёда юриш бошладилар. Жапаровни ҳимоя қилиш қўмитаси раиси Кенешбек Жумабаевнинг билдиришича, пиёда юришга чиққанлар сони 60 кишидан ошмайди.\nҲибс қилинган депутатларнинг кам сонли тарафдорлари Бишкекда ҳам митингларни тўхтатишмаяпти. 17 октябр куни юзга яқин одам Бишкек шаҳар суди олдида депутатлар Қамчибек Ташиев, Садир Жапаров ва Талант Мамитовларни ҳибсдан озод қилиш талаби билан митинг ўтказишди. Шаҳар судида депутатларга ҳокимиятни куч билан босиб олиш айблови билан жиноят иши очилиши нақадар асосли бўлгани кўриб чиқилиши лозим эди. Аммо суд бу ишни кўриб чиқишни 30 октябрга қолдирган.\nДепутатлар тарафдорлари томонидан уюштирилган энг кўп сонли митинглар Жалолобод шаҳрида ўтказилмоқда. Ташкилотчиларнинг маълум қилишича, бу митингларда 5 мингдан 7 минггача, вилоят прокуратурасига кўра, бир ярим минг, мустақил кузатувчиларнинг айтишича икки ярим минг атрофида одам иштирок этмоқда.\nЖалолободдаги митингчилар, агар ҳибс қилинган депутатлар зудликда бўшатилмаса, воқеаларнинг салбий ривожи учун масъулият президент, ҳукумат ва парламент зиммасида бўлишини айтишмоқда.\nМитингда иштирок этаётган сиёсатчиларнинг айтишларича, 3 октябр куни Бишкекда ўтган намойиш чоғида ҳокимиятни куч билан босиб олиш ҳаракати содир этилмаган.\n- Қонун бузилган бўлса, қонунда белгилангани каби жазо берилиши шарт. Ташиев, Жапаров ва Мамитов Оқ уйга қуролсиз боришган, уларни эса Оқ уйнинг деворидан ошиб ўтишга ҳаракат қилди, деб отишган. Демак, депутатлар билан бир қаторда, уларга қарши ўқ отганлар ҳам қамоқда ўтириши керак. Ўшанда биз адолатли қарор бўлди, деб ҳисоблаймиз, -деди “Бутун Қирғизистон” партияси лидери Адахан Мадумаров.\nҚирғизистон парламенти депутати, “Ата Журт” партияси лидери Ахматбек Келдибеков эса митингда иштирок этаётган норозилар депутатларни озод қилиш билан бир қаторда, Қумтор ва Иштамберди олтин конларини миллийлаштиришни талаб қилаётганларини айтди. Ахматбек Келдибеков жалолободлик норозиларнинг Қирғизистон ҳукуматига йўллаган талабларини ўқиб берди:\n- 2010 йил апрел, июн воқеалари айбдорлари жиноий жавобгарликка тортилсин. Қумтор олтин кони ва Олабуқадаги Иштамберди олтин кони халқ фойдасига ишлатилсин. Қумтор юзасидан ҳукумат комиссияси тарқатилиб, унинг ўрнига жамоатчилик ва мухолифат вакилларидан иборат янги комиссия ташкил этилсин, -деди депутат Ахматбек Келдибеков.\nДепутатнинг айтишича, норозилар парламентнинг тарқатилишини ҳам талаб қилишмоқда.\nЖалолободдаги митингни кузатиш учун борган Қирғизистон парламентининг депутати Камила Талиева эса норозиларнинг айрим талабларига қўшила олмаслигини билдирди:\n- Суд ҳокимиятига президент ҳам. ҳукумат ҳам буйруқ бера олмайди. Суд қандай қарор чиқарса, масала шундай ҳал этилади. Халқнинг бошқа талаблари эса инобатга олиниши керак. Мен парламентнинг тарқатилиши юзасидан талабнинг тўғри ёки нотўғри эканини айта олмайман. Халқ шуни талаб қилаяпти,- деди Камила Талиева.\nПарламент депутатлари Қамчибек Ташиев, Садир Жапаров ва Талант Мамитов 3 октябр куни Бишкек марказий майдонида Қумтор олтин конини миллийлаштириш талаби билан митинг ўтказган эдилар. Митинг чоғида Қамчибек Ташиев халқни парламент ва президент маъмурияти жойлашган Оқ уй биносини босиб олишга чақирган, шундан сўнг оламон Оқ уйнинг панжара деворларидан ошиб тушиб, бинога бостириб киришга ҳаракат қилган эди.\nНоми айтиб ўтилган уч депутатга мана шу иш юзасидан айблов билдирилиб, улар 4 октябр куни ҳибсга олинган эди.\nЖалолободда тўққиз аёл очлик эълон қилди


24-февраль куни Муҳаммад ал-Хоразмий номидаги Тошкент ахборот технологиялари университетида Ўзбекистон Республикаси Президенти ҳузуридаги Лойиҳа бошқаруви миллий агентлиги кўмагида Ахборот технологияларини ишлаб чиқиш ва жорий қилишни қўллаб-қувватлаш бўйича ““Mirzo Ulugbek Innovation Centre” Инновация маркази дирекцияси ташаббуси билан ташкил этилган “ROBO CODERS 2019” Республика танловининг финал босқичи бўлиб ўтди.\nШу куннинг ўзида танлов якунлари бўйича ғолиблар аниқланди ва тақдирлаш маросими бўлиб ўтди. Танлов дастури 9 та совринли ўрин ва бир нечта рағбатлантирувчи номинацияларни ўз ичига олди. Тўрт соатлик узлуксиз дастурлаш бўйича беллашув натижасида тизим ғолибларни аниқлади.\nБиринчи ўринларни Ҳасанов Саиджалол Саиджамол ўғли (26-30 ёш тоифасида), Абдукаримов Сирожиддин Сайфиддин ўғли (21-25 ёш тоифасида) Болтабаев Назарбек Камоллидин ўғли (16-20 ёш тоифасида) эгаллаб HP 250 J6 и3-6006 4/500 ноутбукларига эга бўлди.\nИккинчи ўрин ва Acer Extensa EX2519 C5 B9 4/500 ноутбуклари Ҳожиев Сунатулло Насриддин ўғли, Давронов Муроджон Шуҳрат ўғли, Қодиров Жамшид Аълам ўғлига тақдим этилди.\nФахрли учинчи ўринни эгаллаб, Саъдуллаев Нодирбек Дилшодович, Жўраев Хуршид Адҳам ўғли, Ғаниев Асадулло Маҳмуд ўғли Хiaomi Redmi Note 5 64 GB смартфонига эга б ўлдилар.\nЭнг содда алгоритм рағбатлантирувчи номинациясида Эгамов Худойшукур Шуҳрат ўғли, Муртозакулов Хожамурод Шуҳрат ўғли ҳамда Исмоилов Исфандиёр Искандаровичлар ғолиб деб топилди.\nЭнг тезкор дастурчи номинациясида Султонов Юлдошбой Уразметбоевич, Искандаров Ислом Зохирович, Раззоқбердиев Алишер Саидназар ўғли бўлди. Ниҳоят “Энг ёш дастурчи” деб 17 ёшли Аъзам Беҳруз Хусан ўғли топилди. “Қизлар – дастурчилар” номинатсиясида Исмоилова Анахон Шуҳрат қизи ва Раҳимкулиева Мавлюда Эргашовналар ғолиб бўлдилар.\nТанлов жорий йилнинг 4-февралидан старт олган эди. Мазкур танловда дастурлаш тажрибасига эга 15 ёшдан 30 ёшгача бўлган исталган талабгор унинг иштирокчисига айланиши мумкин. Иштирокчиларни рўйхатга олиш 2019-йилнинг 4-февралидан 15-февралига қадар амалга оширилган эди. Танловнинг асосий вазифалари – ахборот технологиялари соҳасида иқтидорли ёшларни аниқлаш ва қўллаб-қувватлаш ҳамда ёшларнинг ишбилармонлик фаоллигини ривожлантириш ҳисобланади.\nДата: 2019-02-26 06:51:05


35202 Ўқиш режими + -\nАбу Дабида турли миллат, маданият ва диндаги инсонлар шаҳар бўйлаб ўрнатилган ифторлик чодирларида бир жамият сифатида йиғилмоқдалар, дея хабар беради Gulf News.\nАмирликлар Қизил Яримой Жамияти ташаббуси билан ташкил қилинадиган оқ ифторлик чодирлари ҳар йили Рамазон ойида очилади ва ҳар қандай ташриф буюрувчига таом таклиф қилади. Ҳар бир чодир 300 тача кишини сиғдириши мумкин бўлиб, уларга бепул ифторликлар тарқатилади.\n“Мен ҳар куни бу ерга ўзим ишлайдиган ресторандан таом келтираман, – дейди мисрлик Холид Сабрий. – Кўнгилли сифатида ҳар бир таомнинг яхши ҳолда етиб келишига ва тарқатилишига масъулман. Шунингдек, ҳеч нима исроф бўлмаслигига эътибор қаратаман. Рамазон ойида бундай эзгу ишни қилишдан мамнунман. Бу жуда ажойиб ташаббус ва мен унинг бир қисми эканимдан ғурурланаман”.\n“Мен бундай чодирда аввал ҳам бўлганман. Бу гал жиянимни олиб келдим. Бу унинг учун таълим ва тарбиявий аҳамиятга эга, деб ҳисоблайман. Биз ҳам мусулмон жамияти билан бирга рўза тутиб кўришга қарор қилдик”, дейди угандалик мусулмон бўлмаган меҳмон.\n01:00 / 14.09.2019 1174\n23:11 / 08.10.2016 2004\nУй орасталигига оид топқирликлар (2)\nУнитаздаги сариқ доғларни уксуснинг 36 аралашмаси билан кетказса бўлади. Аралашмани унитаз юзасига кечки томонга қуйиб қўйилади. Эртасига чўтка билан ювилади. давоми...\n10:37 / 02.02.2017 6047\n07:59 / 12.02.2017 20285


YouTube’да телеканаллар эфирини томоша қилиш имкони пайдо бўлади\n09:16 / 01.03.2017\nYouTube видеохостингги яқин орада телеканаллар эфирини томоша қилиш функциясига эга бўлади. Бу ҳақда сервис бош директори Сюзан Вожицки сешанба куни маълум қилди.\nУнинг сўзларига кўра, YouTube фойдаланувчилари реал вақт режимида Американинг тўртта йирик телетармоғи (ABC, CBS, NBC ва Fox), шунингдек яна 30та кабель телеканаллар эфирини томоша қилишлари мумкин.\nХизмат бир ойда олтита саҳифа учун 35 долларлик обуна орқали кўрсатилади. Шу тариқа, бир оиланинг бир неча вакиллари сервисдан, ўз шахсий саҳифалари орқали кириб, фойдаланишлари мумкин, дея аниқлик киритишди YouTube’да.\nВожицкининг сўзларига кўра, YouTube ўз аудиториясини кенгайтирмоқчи ҳамда фойдаланувчиларга янги имкониятлар таклиф этади. "Замонавий ёшларга сифатли телевизион маҳсулот ёқиши аниқ, бироқ биз улар ТВни анъанавий усулда кўришни истамасликларини тушуниб етдик", - дея таъкидлаб ўтди у.\nЯнги сервис АҚШда яқин бир неча ойлар ичида ишга туширилади. Айни дамда видеохостинг YouTube Red номли сервисни ҳам таклиф этмоқда, у фойдаланувчиларга YouTube учун махсус ишлаб чиқилган маҳсулотлардан маълум ҳақ эвазига фойдаланиш имконини беради.


Moto G5 Plus смартфонига тегишли янги суратлар ошкор қилинди | Terabayt.Uz\n2 533 2017-06-23 16:18\n1 071 2017-06-23 17:31\nMoto G5 Plus смартфонига тегишли янги суратлар ошкор қилинди\nМавлон Марасулов 11 Январь, 2017 15:14\nБундан бир неча кун илгари ҳали намойиш этилмаган смартфон – Moto G% Plus моделига тегишли янги суратлар интернет тармоғида эълон қилинди. Қурилма тез орада тақдим этилиши кутилмоқда.\nАгар ошкор этилган маълумотларга таянадиган бўлсак, Moto G5 Plus 5,5 дюймли Full HD форматидаги экран, 13 Мпли асосий ва 5 Мпли олд камералар, Snapdragon 625 процессори билан жиҳозланади. Смартфон 4 ГБ оператив ва 32 ГБ доимий хотирага эга бўлади, батареясининг сиғими – 3080 мА/соат.\nMoto G5 Plus март ойида сотувга чиқади, нархи ҳозирча номаълум.\nМанба: 3D News\nMoto G5 Plus Муаллиф\niPhone 8 корпуси учун алюминий ўрнига зангламас пўлат ишлатилади


Биз ҳеч қачон урушмаймиз, дадажон! » Фаровон юрт\nЯқинда дадам мени ва синглимни Тошкентдаги “Ғалаба боғи”га олиб бордилар. Ўша куни биз Иккинчи жаҳон урушида қатнашган инсонлар ҳақида билиб олдик.\nБиз боғ дарвозасидан кириб ўнг томонга юрган эдик, киноларда кўрганимиз каби ҳақиқий ҳандақ олдидан чиқдик. Унинг тош тўкилган ичида юриб аскарлар бу ерда қандай яшаганига гувоҳ бўлдик.\nДадам бизга фронт чизиқларида бу каби ҳандақлар аскарларнинг асосий уйи вазифасини ўтаганини, урушлардаги ҳужумлар ҳам, ҳимоя ҳам айнан ҳандақлар орқали бўлганини сўзлаб бердилар.\nУнга ёндош жойда асирлар сақланадиган кичик лагер акс этган эди. Симли тўсиқ токка уланган бўлиб, унинг ичида асирлар мунгли туришарди.\nОзроқ юргач дала госпитали ва ҳарбийлар кўчма ошхонасидан чиқдик.\nБоғ марказида генерал Собир Раҳимовнинг маҳобатли ҳайкали қад ростлаган экан.\nТепалик остидан ўрин олган салқин музейга кирарканмиз, уруш муҳитини ҳис қилдик, танклар овози ва оловли жойда қўрқиб кетдик. Турли ҳужжатлар, орденлар, жангчи аскарлар кийимлари, қурол-аслаҳалар, байроқлар, бомбалар... тарихга тушиб қолгандай бўлдик. Деворларга чизилган суратларни берилиб томоша қилдик.\nБизга воқеалар мултимедиа шаклида бўлгани айниқса ёқди. Экранда худди кино кўргандай томоша қилдик.\nБир жойда ўзбек аёллари далада меҳнат қилар, араваларга мевалар тўлдирилган яшикларни ортаётгани акс этганди. Шу пайт синглим: “Дада, урушда мевалар пишадими?”, деб сўраб қолди.\n– Йўқ болам, аскарларимизга Ўзбекистондан озиқ-овқатлар ва мева-сабзавотлар етказиб берилган. Минг афсуски, бу ишларнинг барчаси аёллар зиммасига қолган. Қўлига қурол олишга қодир ҳамма эркаклар урушга кетганди…\nУйга қайтишимизда дадам бизга боболари урушда қатнашиб оёғидан яраланганликлари ва умрларининг охирига қадар қаттиқ оғриқни ҳис этиб яшаганликларини айтиб бердилар...\nУрушда жуда кўп одамлар қурбон бўлган ва жабр чеккан экан. Мард ота-боболаримиз жасорати бизга ибрат бўлади. Уруш ёмон ва даҳшатли экан. Биз синглим билан урушни ёмон кўриб қолдик. Биз ҳам дадамга синглим билан ҳеч қачон уруш қилмасликка ваъда бердик. Агар биз ўз сўзимизда турсак, кейинги сафар Ўзбекистон тарихи музейига оборишга ваъда бердилар.\nПотахтимизнинг Бектемир туманидаги\n290-умумтаълим мактаби ўқувчиси\nAdmin. Жойлаштирган санаси: 5-05-2021, 11:04\nАсосий сахифа » "Фаровон юрт" газетаси » Биз ҳеч қачон урушмаймиз, дадажон!


Апрель ойида инфляция қарийб 1,5%ни ташкил этди – Газета.uz\nАпрель ойида инфляция қарийб 1,5%ни ташкил этди\nАпрель ойида товарлар ва хизматлар нархлари 1,47%га қимматлашди. Йиллик инфляция бироз пасайиб, 10,4%га тушди. Озиқ-овқат нархлари олдинги йилларга нисбатан секинроқ, саноат товарлари эса тезроқ ўсган.\nLotinchada 2 май 2022, 17:28 Иқтисодиёт\n2022 йилнинг апрель ойида истеъмол бозоридаги инфляция 1,47% ни ташкил этди. Бу ҳақда Давлат статистика қўмитаси маълум қилди.\nОлдинги йилларга таққослаганда ойлик инфляция суръати пасайган. 2021 йилнинг апрель ойида товарлар ва хизматлар ой давомида ўртача 1,5% га ва 2020 йилнинг қатъий карантин даврига тўғри келган мос даврида 1,7% га қимматлашган.\nЙил бошидан нархларнинг ўсиш суръати 4,4%ни ташкил этди, бу 2020 йилги пандемия давридаги кўрсаткичдан (4,5%) озгина камроқ, лекин 2021 йилги кўрсаткичдан (4,04%) юқорироқ. Йиллик нисбатда истеъмол секторида нархларнинг ўсиш суръати 10,4%га етди (2021 йилда 10,7% ва 2020 йилда 14,5% эди). Бу кўрсаткич март ойида сал юқорилаган эди.\nНархлар ошиши бўйича етакчилик бир ой аввал бўлгани каби озиқ-овқат маҳсулотларига тегишли бўлиб, 2022 йил апрель ойи давомида уларнинг нархлари ўртача 2,1%га ошди, ўтган йил апрелига нисбатан эса 13,4%га ошди. Таъкидлаш лозим, 2021 йил ва 2020 йил апрелида озиқ-овқат нархлари ўсиши бундан юқори бўлган, мос равишда 3% ва 3,3%.\nМавсумий омиллар сабабли сабзавотлар ва илдизмевалилар 3,6%га (йил бошидан — 23%га), мевалар — 2,6%га (10,4%) қимматлашган. Украинадаги уруш, Қозоғистон ва Россия давлатларининг айрим маҳсулотлар экспортини чеклаганликлари ортидан апрель ойида донли экинлар нархи 2,8% га (йил бошидан 5,7%га), ёғ-мой маҳсулотлари 2%га (4,4%), шакар эса 1,7% (7,3%га) га ошган.\n2022 йилнинг апрель ойида йиллик нисбатда сабзавотлар, илдизмевалилар, плантайнлар ва дуккаклилар нархлари 33,3%га ошди, мевалар ва ёнғоқлар 14,1% га ўсди. Шакар 2022 йилнинг январь-апрелида (15,5%) ва йиллик нисбатда (30,5%) ҳам нархлар ошиши бўйича етакчи ўринни ушлаб туришда давом этмоқда.\nАпрель ойида озиқ-овқатлардан ун 5,2%га, сут 2,3%га, кунгабоқар ёғи 2,5%га, сарёғ 2,2%га, пиёз 10,7%га, сабзи 10,1%га юқори даражада қимматлаган.\nСаноат товарлари (ноозиқ овқат маҳсулотлари) нархининг ўсиши олдинги йиллардаги кўрсаткичлардан анча юқори бўлди. Апрель ойида улар 1,4%га қимматлади (2020 йилнинг мос даврида 0,7% ва 2021 йил апрелида 0,4%га ўсган). 12 ой ичида нархлар 9,3% га қимматлашган — 2020 йилда 9,5% ва 2021 йилда 8,5%.\nМаиший техника нархлари бир ой ичида 1%га ва йиллик нисбатда 10%га қимматлашди. Мебеллар учун ушбу кўрсаткич тегишли равишда 1,2% ва 8%ни ташкил этди. Кийим ва поябзал нархлари апрелда 1,1% га, 12 ой ичида 7% га қимматлаган.\nХизматлар бозорида инфляция апрель ойида 0,5%ни ташкил қилди. Бу ерда энг сезиларли ўсиш ресторанлар ва меҳмонхоналар хизматлари соҳасида кузатилмоқда — 1,9%. Йиллик нисбатда хизматлар нархлари 6,5%га ошган бўлса, 2021 апрелида бу кўрсаткич 8,6%га ва 2020 йилнинг мос даврида 13,8%га тенг эди.\nМарказий банк йил охирида инфляция кўрсаткичи 9%дан пасайиши мумкинлигини эълон қилган эди, бироқ Украинадаги ҳарбий ҳаракатлардан сўнг ва Россиядан пул ўтказмалари ҳажми қисқариши кутилаётганлиги сабабли регулятор ўз прогнозини қайта кўриб чиқиб, йиллик инфляцияни 12−14% атрофида баҳолади.


Ироқ армияси "ИД" қўлга олган Бағдодий шаҳрига ҳужум қилди\n16 май 2021, Тошкент вақти: 01:08\nГенерaл-лейтенaнт Жеймс Терри\nИроқ ҳaрбий кучлaри мaмлaкaт ғaрбидaги Бaғдодий шaҳрини "Исломий дaвлaт" жaнггaрилaридaн тортиб олиш учун ҳужум уюштирди.\nБу ҳaқдa AҚШ етaкчилик қилган Сурия вa Ироқдaги коaлиция кучлaри бош қўмондони генерaл-лейтенaнт Жеймс Терри билдирди.\nУнинг aйтишичa, 23 феврaль куни 800гa яқин Ироқ aскaрлaри AҚШ ҳaрбий учқичлaри кўмaгидa бир нечa ҳaфтa олдин "Исломий дaвлaт" нaзорaтигa ўтгaн Бaғдодий шaҳригa ҳужум уюштиргaн.\nБунинг нaтижaсидa мaмлaкaт кучлaри шaҳaр четидa жойлaшгaн ҳaрбий бaзa яқинидaги ҳудудни эгaллaгaни aйтилмоқдa.\nУшбу ҳaрбий бaзaдa 300гa яқин aмерикaлик ҳaрбий мутaҳaссислaр Ироқ aрмияси хизмaтчилaри билaн ҳaрбий ўқув мaшғулотлaр ўткaзиб келади.\nГенерaл-лейтенaнт Терри, шунингдек, "Исломий дaвлaт" гуруҳининг Ироқдaги кенгaйиши тўхтaтилгaни вa гуруҳ aйни дaмдa кичкинa ҳужумлaрни aмaлгa оширa олишини билдирди.\nБирлaшгaн қўшинлaр гуруҳининг 23 феврaль куни эълон қилингaн бaёнотидa aйтилишичa, AҚШ вa унинг иттифоқдошлaри 22 феврaлдaн бери Ироқ вa Суриядaги "Исломий дaвлaт" истеҳкомларига 25 мaртa ҳaводан ҳужум қилган.\nБМТнинг душaнбa кунги ҳисоботидa Ироқдaги қуролли тўқнашувларда ўтгaн йили кaмидa 11 600 киши ҳaлок бўлгaни вa кaмидa 21 800 киши жaроҳaт олгaни aйтилaди.


Ёшлар лигаси: "Пахтакор" - "Динамо" 2:0\n3-турда ёшларимиз "Динамо"ни 2:0 ҳисобида доғда қолдиришди.\nТашаббусга эга бўлган футболчиларимиз биринчи бўлим охирида урилган икки гол эвазига ғалаба қозонишди. Дастлаб Алижонов рақиб ҳимоячиларини алдаб ўтиб, дарвозани ишғол қилди. Кейин эса Ғанихоновга ишлатилган қўполлик учун белгиланган пенальтидан Иброҳимов унумли фойдаланди. Шу тариқа "Пахтакор" ёшлари 3 ўйинда 7 очко тўплаган ҳолда пешқадамлик қилишмоқда.\n"Пахтакор" - "Динамо" 2:0 (2:0)\n"Пахтакор": Ҳ.Жўраев (Раимов, 90+1), Алижонов, Сатторов, Эрмаматов, Авилов, Р.Жўраев, Юсупов (Соатов, 69), Ўрунов, Иброҳимов (Собиржонов, 71), Яхшибоев (Турғунбоев, 87), Ғанихонов (Маҳмудҳожиев, 57; Саъдиллаев, 81).\n"Динамо": Тоштурдиев (Раҳматов, 79), Аламхонов, Саидов (И.Ражабов, 51), Эргашев (М.Шарипов, 78), Маматов (Бобомирзаев, 63), Нуриддинов (Толибов, 75), У.Ражабов, Файзуллаев, Тойлоқов (Холмирзаев, 54), Аҳмедов (Дивликамов, 59), И.Шарипов.\nГоллар: Алижонов 44, Иброҳимов 45-пен.


Қатар матбуоти: Ўзбекистон мағлубиятга учратилиши шарт! » Ўзбекистон янгиликлари – Zamin.uz\nЭртага Ўзбекистон миллий терма жамоаси Доҳа шаҳрида Қатар термасига қарши ЖЧ-2018 мусобақасининг Осиё қитъаси 3-саралаш босқич учрашувида майдонга чиқади.\nЎйинга бўлган қизиқишни жуда яхши биласиз.\nБиз анъанамизга асосан ушбу юрт матбуотини кузатиб чиқдик. Мамлакатда чоп этиладиган Gulf Times, Qatar Chronicle, Al Watan ва Lusail нашрлари эртанги ўйин ҳақида қисқа тарзда бўлса тўхталиб ўтган.\n"Қатарда футбол ривожига катта маблағ сарфланяпти. Шу жумладан миллий терма жамоа учун барча шарт-шароитлар муҳайё қилинган. Аммо, Эрондаги мағлубият янаям сергак тортишга мажбур қилади. Ўшанда ўйин тенгкурашлар остига кечаётган эди.\nБуёғига очко йўқотиш қимматга тушади. Эртага Ўзбекистон билан ўйин бўлади. Жозе Даниел Каррено шогирдлари нима қилиб бўлса ҳам Ўзбекистонни енгишлари шарт. Акс ҳолда, гуруҳдан чиқиш ва тўғридан-тўғри ЖЧ-2018га йўлланма олиш масаласи қийинлашиб кетади.\nБу иш осон эмас, сабаби рақиб ҳам анча кучли саналади. Лекин, Қатар ўз ўйинини қилса керакли натижага эришиши мумкин", - деган маънони ўқиш мумкин номлари юқорида тилга олинган нашларнинг "Спорт" рукни остидаги хабарларда.\nБиз эса, ҳар доимгидек футболчиларимиздан ғалаба кутиб қоламиз.\nЭслатиб ўтамиз, ўйин эртага Тошкент вақти билан соат 21.00да бошланади.\nТеглар: ЖЧ-2018 Қатар Ўзбекистон\n22:41 Сурия ва Хитой термалари Ўзбекистондан 3-ўринни тортиб олиши мумкин...ми?\n13:58 ОФК: Қатар - Ўзбекистон учрашуви превьюси\n11:18 ЖЧ-2018 саралаши, Осиё қитъаси. Бугун Қатар - Ўзбекистон учрашуви бўлади\n11:13 Йигитлар, бугун ютмасангиз бўлмайди!


Дам олиш кунлари қуруқ ва иссиқ об-ҳаво кутилмоқда - «Ўзгидромет»\nБугун Ўзбекистон ҳудудининг катта қисмида кам булутли ва қуруқ об-ҳаво бўлиши кутилмоқда, фақат Қорақалпоғистон шимолида ва Фарғона водийси вилоятларида баъзи жойларда қисқа муддатли ёмғир ёғиши мумкин. Кундузи ҳаво ҳарорати 24-29 даража иссиқ атрофида бўлади.\n“Ўзгидромет” хабарига кўра, шанба ва якшанба кунлари республика ҳудудининг катта қисмида қуруқ ва жуда илиқ об-ҳаво бўлиши кутилмоқда. Якшанба куни кундузги ҳаво ҳарорати 30-35 даража иссиққача кўтарилади. Фақат республика шимоли Кавказ ҳудудларидан кириб келган нам ҳаво массаси таъсири остида бўлади. Қорақалпоғистонда ва Хоразм вилоятида баъзи жойларда қисқа муддатли ёмғир ёғиши, момақалдироқ бўлиши мумкин.\n9-10 май кунлари нам ҳаво массаси мамлакат барча ҳудудларини қамраб олади. Республика бўйича баъзи жойларда қисқа муддатли момақалдироқли ёмғир ёғади, 9 майда Қорақалпоғистонда, Хоразм, Бухоро, Навоий вилоятларида, 10 майда республика ҳудудининг катта қисмида кучли ёмғирлар кузатилиши мумкин. 9 майда кундузги ҳаво ҳарорати 30-35 даража иссиқ атрофида сақланиб туради, 10 майда 23-28 даража иссиққача пасаяди.\n8 майда шимолда ва чўл ҳудудларда, 9-10 майда республика бўйича баъзи жойларда шамол 15-20 м/с гача, шимолда ва чўл ҳудудларда 22-25 м/с гача кучайиши кутилмоқда, айрим жойларда чанг кузатилиши мумкин.


Cайлов – 2019. Жараён қандай кетмоқда? | huquqburch.uz\nCайлов – 2019. Жараён қандай кетмоқда?\n“Адолат” партияси ЎзЛиДеПдан чиққан бош вазир Абдулла Ариповнинг “тажрибаси катта”лигини тан олиб, мабодо партиядан кимдир бош вазир бўладиган бўлиб қолса, у ҳам шундай тажрибали бўлиши керак деб ҳисоблашини билдирди\nТунов куни, “Миллий тикланиш”дан бошқа партияларимиз кимларни бош вазирликка номзод қилиб кўрсатишини бирин-кетин айтганидан сўнг, @davletovuz: “Нима, партияларнинг ўзини президентликка номзод қилиб кўрсатадиган етакчилари бош вазирликка номзодини кўрсата олмайдими?”, дегандек савол қўйганди. Халқаро пресс-клубнинг куни кеча бўлган сессияда Kun.uz мухбирлари шу савол билан партияларга мурожаат қилибди (спойлер: “Миллий тикланиш” яна жавоб бермабди).\nЎзЛиДеП вакили: “Савол жуда ўринли. Бу савол ижтимоий тармоқларда кўп айланди. Биринчидан, Абдулла Арипов — партиямиз ташкил топганидан бери унинг фаол аъзоси. Иккинчидан, у партия Сиёсий кенгашининг 85 аъзосидан бири”.\n“Адолат” вакили: “Тўғрисини айтиш керак, ҳозирги бош вазиримизнинг ҳам тажрибаси катта. Худди шундай, биз таклиф қилишимиз эҳтимоли бўлган номзодларимиз (адлия вазири Русланбек Давлетов ва бошқалар) ҳам бош вазир каби ҳаётий, касбий тажрибага эга бўлиши керак бўлади. Шунинг учун ҳозир биз бу масалани аниқ қилиб кўтармаяпмиз, вақт кўрсатади. Сайлов якунлари бўйича ўз номзодларимизни кўрсатишимиз мумкин. Номзод сифатида партиямиз лидерини ҳам кўрсатишимиз мумкин. Лекин бу масала фақатгина партия Сиёсий кенгашининг якуний қарори билан амалга оширилади”.\nЎзХДП вакили: “Савол жуда ўринли. ХДП бош вазирликка кўрсатаётган номзодига эътибор берсангиз, жуда ҳам малакали, тажрибали, Ўзбекистон қаҳрамони. Партиямизнинг бевосита ўтган даврдаги фаолиятини ҳисобга олиб, мана шунга қарор қилдик. Агар сайловларда ғалаба қозонсак, бош вазир лавозимига Очилбой Раматовни кўрсатишга қарор қилганмиз”.\nЭкопартия вакили: “Ҳақиқатан, ўринли савол. Биз кўрсатган номзодлар бугун нафақат ишлаб чиқариш жараёнида, шу билан бир қаторда партиямизнинг сиёсий кенгашида, сиёсий жараёнларда иштирок этиб боришмоқда”.


Матиз ҳикоялари туркумидан. 10-ҳикоя. Онажон — НОВОСТИ ОТ НАСИМОВА™\nУйдан ишхонамгача пиёда бориш ўртача 72 дақиқа вақт олади ва мен кўпинча шу йўлни маъқул кўраман. Агар “Матиз”да бориладиган бўлса, кун вақти ва хайдовчининг юриш маҳоратига боғлиқ тарзда 12 дақиқадан 20 дақиқача вақт кетади. Шу вақт ичида ҳикоя эшитиш мумкинми? Албатта, ҳа. Бу ориққина, бамаъни ва бироз ғамгин хайдовчи билан суҳбат шу қадар бўлдики, шаҳар такси хайдовчиларига хос бўлмаган тарзда, у йўл четида қўл кўтарган йўловчиларга эътибор бериш у ёқда турсин, уйим олдига келиб, йўл ҳақини олгандан сўнг ҳам гапиришдан тўхтатмади…\nҲаммаси “Театральная” чорраҳасида олдимизга орқа қисми анчагина букланган “Лада” автомашинаси туриб қолганини кўрганимиздан бошланди..\n– Менинг “Матиз”имнинг ҳам мана шундай эзилган жойи бор эди, — деб бошлади такси хайдовчиси. Навбатдаги мижозим билан Сирғали бозор тарфга ўтганимда, бамперлар қаерда сотилиши ва унинг таъмирини қаерда қилишлари, унинг нарх-наволари билан танишишга қарор қилдим. У ерда таъмирланган эски бамперлар учун 85 000 сўм сўрашди. Менинг -бамперимни таъмирлаш учун эса 15 000 сўм кифоя экан. «Қандай қилиб таъмирлайсиз?» – деб сўрасам, «Термо ишлов бериш» билан», – деб жавоб беришди. Ўша куни таъмирлашни ортга суриб, кейинроқ кирарман, деб ўйладим. Чорраҳада турсам, ҳудди меникидек машина тўғримга келиб тўхтади. Ойнасини тушириб, хайдовчиси менга сўз қотди: «Бамперингни тузатмайсанми?», «Қандай қилиб?» – дея сўрадим. У эса «уни ечиб олиб, устидан бир челак қайноқ сув қуй – бампер юмшаб қолади, осонгина тўғрилайсан», – дея маслаҳат берди.\nКечқурун уйга қатгандан сўнг шундай йўл тутдим: Бамперни ечиб, устидан бир челак қайноқ сув қуйдим, қўлимга сочиқ ўраб, эҳтиёткорлик билан уни тўғриладим. Хатто, бўёғи ҳам ўчмади.\n– Сирғалидаги «Термо ишлов бериш» шунақа экан-да, – деб кулдим ушбу ҳикояга.\nШу орада Муқимий кўчасининг бошланишида чап тарафдан чап фараси синган бизни бошқа бир «Матиз» қувиб ўтди.\n– Бу орқа чап фаралар ҳикояси ҳам жуда ғалати, — дейди хайдовчи менга у шоввозни кўрсатиб. – Мениям мошинамни орқадан уриб олишди. Усталарга олиб борсам, уларда чап фара йўқ, фақат ўнг фаралар қолган экан. “Нега ундай?” – дея қизиқсиниб сўрасам, у таниш уста “ҳар куни 10-15 киши чап фара сўраб келади, шунча чап фарани қаердан оламан?”,- дея жавоб берди. Кейинроқ бошқа жойдан қидириб топдим: янгиси 65 000 сўм турар экан, Хитойникига эса 35 000 сўм сўрашди. Таъмирлашга ҳеч пул етказа олмайман. Мен бу машинани, қолиб кетиш шарти билан, уч йилга ижарага олганман, ҳар ой 300 доллардан бераман, боз устига бензин қуйиш керак, оила боқиш… Икки йили ўтди, мана кўпи кетиб, ози қолди.\n– Қандай, ишлаб топса бўлаяптими?\n– Ҳа, бўлаяпти. Албатта, роса кечгача ишламайман. Лекин ҳозир тўйлар мавсуми, кеч соат 9-10 ларда ҳам мижозлар топиш мумкин.\n– Ҳа, кечалари юриш ҳам хавфсиз бўлмаса керак, – дея суҳбатни давом эттирдим. – Мен ҳижобдаги соқолли “аёллар” тўғрисида шунақа ҳикоя айтиб беришганки…\n– Бир танишим ҳудди шунақа воқеа иштирокчиси бўлган экан. Фақат у ўз йўловчиларини Зангиотадан Кўкчага олиб келган экан. Сўнгида хайдовчи уларни мелисага ташлаб кетибди. Шу мелисаларни биз доим сўкаверамиз-ку, лекин уларнинг борлигиям яхши. Тасаввур қилинг, шу ДАН ходимларисиз йўлларимизда нималар бўлиб кетмаган бўлар эди! Машиналар тўлиб кетган, кўчаларда телбаларча ҳаракатланишади. Мана, масалан, “Чилонзор” метроси олдидаги бозорчадан ёнида пиёдалар ўтадиган жойдаги бир воқега қаранг. 5-6та пиёда йўлни кесиб ўтаяпти, барча ҳайдовчилар жим кутиб ўтирибди, ўтказиб юборишаяпти. Шунда бир ўпкасини қўлтиқлаган «Lacetti» хайдовчиси ўқдек учиб келиб, пиёдалар ўтиш йўлида устида тормоз босиб зўрға тўхтади; бир аёлни уриб юборишига озгина қолди. Кечирим сўраса ҳам майли эди! Машинадан сакраб тушиб, ўзини шер билиб, қўлини силкитиб у аёлга қараб сўкина кетди. Аёлнинг турмуш ўртоғи ортидан келаётган экан, секин у хайдовчига яқинлашди-ю, қулочкашлаб бир урди – “қаҳрамон” асфальтга ўтириб қолди. Бир ёши ўтганроқ оқсоқол у эшакнинг тепасига келиб: «Зўравонга ундан зўри чиқади», деди.\n– Лекин мен кўчада хавфсиз эмаслиги учунгина уйга эрта қайтмайман, — давом эттирди хайдовчи. Ойим доим “Ўғлим, қаердасан?” – дея қўнғироқ қиладилар. Уларнинг ёши 83 да. Ўзимнинг болаларим катта бўлишиб қолган. Набираларим ҳам бор, ойим учун бўлса, ҳалиям боламан. Отам 80 ёшида оламдан ўтганлар, уларнинг ўлимидан сўнг ойимнинг кўнгиллари нозик бўлиб қолган. Мана, қанча йил ўтган бўлса-да, отам тушимга киради: гўёки улар тириклардек. “Отам тирик бўлсалар, нега биз билан эмас экан-а”?, — деб ўйлайман тушимда. Уларни кўраман: ўша туриш, уларнинг юришлари… Бироқ овозларини эшитмайман… Уйғониб кетиб, тушимда ҳам улар билан гаплаша олмаслигимдан хорлигим келади. Шу сабабли, уйга эртароқ келиб, ойимнинг суҳбатини олишга, кунни қандай ўтказганлигини сўрашга ҳаракат қиламан, ўзим нималар қилганимни айтиб бераман.\nБу вақтга келиб, биз уйим ёнида ики дақиқадан кўпроқ тўхтаб турар эдик.\n— Онангизнинг дуоларини олинг, — дедим. – Уларга номимдан соғлик-саломатлик тилаб қўйинг. Илоё, уларнинг умрлари узоқ, ризқлари улуғ бўлсин, набираларни уйлаб, турмушга берсинлар. Ахир шу ёшга кириб онангизнинг сизнинг ёнингизда бўлиши ва уларнинг дуоларини олиб юришингизни ўзи жуда катта бахт.\n— Албатта саломингизни етказаман, – дея секин жавоб берди такси хайдовчиси ва “Матиз” секингина қўзғалди.\nДаставвал бу ҳикояни “Бир челак қайноқ сув”, — дея номламоқчи эдим. Ҳеч қанақа “қайноқ сув”нинг кераги йўқ… Она… Бу сўздан қимматлироқ сўз бормикин дунёда.\nТаржимон: Масъуд Маҳсудов\nРус тилида: http://nasimov.uz/2010/10/0074-matiznaya-istoriya-10-mama/\nМатизные истории: http://nasimov.uz/?cat=6\nОпубликовано 28.11.2013 28.11.2013 Автор Агентство НОНРубрики Матизная историяМетки Матиз ҳикоялари\nОдин комментарий к “Матиз ҳикоялари туркумидан. 10-ҳикоя. Онажон”\n03.01.2014 в 01:38\nTarjimonga gap yoq, zor tarjima qilibti!\nMatn egasiniku gapirmasayam boladi! Lrkin ona tilida oqish qanchalik yaxwi!!!\nНазад Предыдущая запись: Не затмевать душевную палитру подлинности\nДалее Следующая запись: Лабзак. Книжный магазин


Профессионал ва талабчан ходимларни топа олиш ва ишга ёллашда номзоднинг маҳоратини қандай аниқлаш мумкин?\nЎқиш вақти: 11 daqiqa\nКеракли ходимни топишда номзодларнинг қайси асосий кўникмалари ва касбий фазилатлари сизнинг бизнесингиз учун энг муҳим эканлигини тушунишингиз керак. Ўзингизга ёлламоқчи бўлган жуда идеал мутахассиснинг «портретини» яратинг. Унинг иш мажбуриятлари ҳажмини таҳлил қилинг, бу одам ҳар куни нима қилади ва қандай вазифалар берилишини ҳисобга олинг. Ушбу омиллардан келиб чиқиб, ваканция тўғрисидаги эълонда номзодларга қўйиладиган талабларни ҳисобга олинг.\nСотув бўлими учун ходимларини қандай излаш керак?\nСавдо соҳасида иш берувчилар учун энг кўп қидирилаётган иш лавозими бу – digital-маркетологлар ва савдо бўйича мутахассислардир. Лавозим вазифалари ва номзодларга қўйиладиган талаблар рўйхатини тузиб, қидириш учун энг мос каналларни танланг. Ўзбекистон шароитида булар:\nҲамкасблар ва танишларнинг тавсиялари.\nJob-сайтлар (масалан, hh.uz ва olx.uz ҳам бўлиши мумкин)\nКўпинча, рекрутерлар ишчиларни рақобатчилар ва ҳамкасблар орасидан қидирадилар. Бироқ энг оммабоп ва самарали усул – бу онлайн реклама хизматларида номзодларни қидириш. Бундай сайтларда кўп миллионли аудитория ўрни мавжуд, яъни тўғри мутахассисни топиш эҳтимоли энг юқори.\nБўш ўринни сайтга жойлаштиринг ва бироз кутинг. Агар ваканция шошилинч бўлса, унда ўзингиз изланг. Буни амалга ошириш учун сайтдаги эълонларни қидиришдан фойдаланинг. Калит сўзни киритинг, масалан «савдо», «савдо менежери», «сотувчи» ёки «кассир». Тизим сизнинг сўровингиз учун энг муносиб резюмени таклиф қилади. Шунингдек, профилда сизнинг шаҳрингизни, минтақангизни кўрсатишингиз ва шу билан сизга мос бўлган энг муносиб номзодларни қидиришингиз тавсия этилади.\nОммабоп ва обрўли ходимларни қидириш сайтлари одатда пулли реклама жойлаштириш вариантларини таклиф қилишади. Масалан, бундай уларнинг қуйидагича турлари мавжуд:\nБепул (ёки минимал тўлов билан). Вақт ўтиши билан сизнинг рекламангиз таклифлар рўйхатидан пастга тушади ва уни топиш қийинлашиб боради.\nАрзон нархли сайтлар. Бир неча кунда, реклама янгиланади ва автоматик равишда нашрнинг юқори қисмида пайдо бўлади ёки тўлов амалга оширилгандан кейинги дастлабки бир неча кун ичида юқори қисмида қолади.\nПремиум (қиммат реклама). Сайт томонидан белгиланган давр учун бўш иш ўринлари натижаларнинг юқори қисмида туради. Фойдаланувчи тегишли калит сўзни қидиришда биринчи иш берувчига тегишли ваканцияни кўради.\nРезюме маълумотлар базасини излаш мутахассисларни танлаш учун жуда муҳимдир. Савдо бўлимининг бошлиғи, маркетинг бўйича мутахассис каби масъулиятли бўш иш ўринлари юқори позицияларга жойлаштирилиши керак.\nРезюмеда нималарга эътибор бериш керак\nИшга ёллаш учун мурожаат этувчиларнинг ҳар бири ўзига хос талабларни қўяди. Баъзилар учун, асосийси — иш тажрибаси, кимдир учун — таълим ва бошқалар. Умумий ва керакли нюанслар эса қуйидагича бўлади:\nНомзод аввалги иш жойларини қанчалик тез ўзгартирган. Агар ҳар бир иш жойида у бор-йўғи 3-4 ой ишлаган бўлса, мантиқий савол туғилади: “Нима учун?“, “Нима унга бунчалик тез иш алмаштиришига сабаб бўлди?“. Бундан ташқари, ушбу интервал кўпинча синов муддатига тўғри келади. Эҳтимол номзод ишни уддалай олмаган бўлиши мумкин. (Бундай номзодларни охирги ўринга қўйиб, қайта кўриб чиқиш керк)\nОлдинги иш берувчиларнинг фикрлари. Улар ҳар доим ҳам объектив эмас. Номзод ўзининг мукаммал тавсияларини беришига амин бўлган ҳолда, олдинги раҳбарнинг алоқаларини ишончли тарзда таъминлайди. Аслида, олдинги хўжайин жуда нотекис характеристикани беради. Бундай эслатмада огоҳлантириш бу ёки бошқа баёнотни тасдиқловчи аниқ мисоллар бўлмаслиги керак. Эҳтимол, собиқ менежернинг ижобий фикрларидан узоқ бўлган ходим тўлиқ малакали мутахассисга айланиши мумкин. Яна бир нарса, агар сўровномада кўрсатилган бир нечта алоқа ходимлари мурожаат этувчига ўхшаш хусусиятни беришса, бу ҳақиқатга яқинроқ бўлиши мумкин.\nНомзодни текшириш. Идеал ҳолда, текшириш ички махсус хизмат томонидан амалга оширилади. Аммо кичик бизнес одатда бундай қилмайди. Бундай ҳолда сиз номзодни молиявий сабаб судланганлиги ёки йўқлигини текширадиган, кредит тарихи, университет маълумотлари ва қўшимча маълумот тўғрисидаги маълумотларнинг ҳақиқийлигини кўрсатадиган онлайн хизматларга мурожаат қилишингиз мумкин. Муддати ўтган кредитлар бир нечта бўлса, бу талабнома берувчининг масъулиятсизлигини кўрсатиши мумкин.\nҚандай қилиб касбий маҳоратни текшириш мумкин?\nРезюмени танлашда энг оддий ва биринчи фильтр бу шахсий маҳоратнинг мавжудлигидир. Агар сиз савдо-сотиқ бўйича менежернинг резюмесини кўриб чиқсангиз, бу унинг тижорат таклифидир, унда у сизнинг компаниянгиз учун ўзининг қийматини кўрсатади. Муносиб номзодлар ўз резюмеларини қуйидагича тузадилар:\n«Доимий равишда режани бажара олган»;\n«Режадан ортиб кетган»;\n«Энг кўп сота олган»;\n«Асосий мижозни олиб келган» ва ҳк.\nБундай ариза берувчи компания унга нима учун кераклигини тушунади. Унинг номзодини кўриб чиқишга арзийди. Агар сиз резюмеда натижани кўрсатмасдан туриб: «ҳаракат қилганман», «ҳамроҳлик қилганман», «келишганман» деган бошқа сўзларни кўрсангиз, демак, бу номзод натижага эришишга интилмаяпти.\nСавдо менежерларининг самарадорлигига таъсир қилиши мумкин бўлган шахсий фазилатларни яхшироқ тушуниш учун суҳбатда лойиҳавий саволлар бериш тавсия этилади. Яъни аниқ номзод эмас, балки баъзи бир вазият ҳақида суҳбатлашган маъқул. Мисол учун:\n“Нега баъзилари яхши ишлайди, бошқалари эса йўқ?“ Бундай савол унинг мотивациясини тушунишга ёрдам беради.\nСавдо ва маркетинг бўлимлари учун ёллашда, улар аввал ҳал қилган вазифалар ҳақида сўраш керак. Жамоада эришилган ютуқлар ва муносабатлар масаласи ҳам долзарбдир. Стрессга чидамлилигини текшириш учун сиз жавобни кўришни хоҳлаган ҳолда калитларни ёки бошқа нарсаларни ташлашингиз шарт эмас. У билан содир бўлган энг оғир вазият қандай бўлганлиги ҳақида сўраш кифоя (уни тасвирлашни сўранг).\nНомзодларни саралаш бўйича маслаҳатлар\nАввало, натижаларни «ўчлик», ўзгаришларни қабул қилиш ва ўрганиш қобилияти каби лаёқатларни ҳисобга олинг. Бундан ташқари қуйидаги омилларни батафсил кўриб чиқинг:\nНатижа. Оддий савол беринг: “Сотувда сизга нима ёқади?“, “Охирги ишингизда сизга нима ёққан эди?“ “Компанияда қандай натижаларга эришдингиз?“ каби саволларга конкрет жавоб берадиган одамни танлашингиз керак.\nИнтилиш. Савол беринг: «Ўтган йили бирон бир мақсадингизга эриша олдингизми?» Шундай қилиб, сиз одам қандай қилиб ўз олдингизга мақсад қўйишни билишини, шунингдек, у қандай амбицион эканлигини, яъни бу мақсадлар қанчалик катта эканлигини билиб оласиз. Агар номзод сизга қанча мақсадларга эришганлиги, қандай босқичларга ўтганлигини айтса у эплаб кета олади. Агар у ғализ ва иккиланиб жавоб берса, унда бундай номзод олинмаслиги керак. Шунингдек, унинг келгуси йил олдидаги мақсадлари, уларни қандай амалга оширишни режалаштираётгани ва компаниянгизда қандай ютуқларга эришмоқчи эканлиги ҳақида ҳам сўрашингиз мумкин.\nЎзгаришларни қабул қилиш. Ушбу мезон тез суръатлар билан ўсаётган компаниялар учун айниқса муҳимдир. Буни иш изловчи эҳтиёжларини қандай аниқлашини сўраш орқали тасдиқлашингиз мумкин.\nЎрганиш қобилияти. Сиз SMART (Махсус, ўлчаб бўладиган, эришиб бўладиган, вақтга боғлиқ) каби техникани беришингиз ва ушбу технологиядан фойдаланиб мақсадни белгилаши мумкинлигини текширишингиз мумкин. Масалан, автоулов ҳуқуқини олиш ёки сотишни кўпайтириш ва ҳк. Ҳар доим янги нарсаларни тезда ўрганадиган ва уларни дарҳол ҳаётга татбиқ қиладиган номзодларни танланг.\nОшириб кўрсатиш. Агар номзод аллақачон сизнинг соҳангизда йирик компанияларда ишлаган бўлса, номзодга ишонч ҳосил қилиш учун уни яхшилаб текширинг. Резюмеда ёзилганларни иш дафтарида ёзилганлар билан солиштириш жуда муҳимдир, чунки ҳозирда кўплаб номзодлар резюмедаги барча ишларни кўрсатмайдилар, шу билан бозорда ўзларининг қийматларини оширишга ҳаракат қилишади ва баъзи фикрларни яширишади.\nЮқоридаги савол-жавоблар фақатгина савдо ходимига нисбатан ишлатилиши керак. Call-маркази мутахассиси ва интернет-дўкон менежери истисно бўлиши мумкин. Бундан ташқари, сизнинг бизнесингиз ўлчамига қараб ҳам мезонларни алмаштиришингиз мумкин. Умуман олганда, профессионал ходим билан узоқроққа бора оласиз, кўзлаган мақсадларингизга етишасиз. Сиз ходимни елкангизда олиб юришингиз шарт эмас, шунинг учун фақат ва фақат муносиб одамни ишга ёллашингиз керак бўлади.\nНашр қилинган сана: 30.06.2020


Баҳор фасли сайёҳлик учун мувофиқ айём - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 24 Апрел 2020\tКӯришлар: 1123\nбошладик. Озиқ-овқат маҳсулотларининг фаровонлиги кўзга ташланиши билан бирга, бу ерда ҳам картошканинг нархи ошганлигини кузатса бўларди. Бу маҳсулотнинг бир килограмми нархи 7,5 сомоний эканлиги кузги картошка захираси камайиб, янги ҳосил ҳозирча бозорга чиқмаганлигининг натижаси бўлса керак.\nНафақат, юртдошларимиз, балки хорижий сайёҳларнинг диққатини жалб этиб келаётган Ҳисор қалъасида саёҳатчиларнинг гавжум эканлиги кўзга ташланарди. Бу тарихий масканга ташриф буюрган ўрта умумтаълим муассасалари, олийгоҳлар талабалари қалъа тарихидан сўзловчи осори-атиқалар, махсус дўконларда сотувга қўйилган халқ ҳунармандчилиги маҳсулотларини катта қизиқиш билан томоша қилишаётган эди. Шундайгина қалъанинг ортида жойлашган ва улоқ мусобақалари ўтказиш учун қулай текисликда эса, от миниб сайил қилиш имконияти яратилганди. Айниқса, ёшлар отга миниб, сайил қилишга ўч эканликлари яққол кўзга ташланарди. Гуруҳ-гуруҳ ёшларнинг отларга миниб, чоптириш манзаралари беихтиёр кишининг таассуротида Ҳисор беклиги даврида навкарларнинг от чоптириш манзарасини пайдо қиларди.\nҲисор қалъаси масъуллари томонидан саёҳатга келувчилар учун йўлбошловчилар хизмати жорий этганлиги эса, хорижий сайёҳлар учун яратилган қулайликлардан бири эди.\nЭнг асосийси, Ҳисор қалъасида ҳукм сурган озода, осойишта ва обод муҳит эди. Қулай об-ҳаво эса, кўнгилларга ўзгача завқ улашаётганди.\nСаёҳатга келувчиларнинг бир қисми қалъа ҳудудидаги ошхонадаги мазали таомларни тановул қилишса, айрим саёҳатчилар шундайгина қалъанинг ортида жойлашган Қараев номли ошхонага ташриф буюришарди.\nУмуман, қадимий Ҳисор шаҳрида саёҳат қилишга мувофиқ масканлар жуда кўп. Тинчлик ва миллий бирлик асосчиси – Миллат пешвоси, Тожикистон Республикаси Президенти иштирокида очилган «Қовун» мажмуаси, гўзал ва нотакрор Алмоси дараси, кўпчилик шифо мақсадида ташриф буюрадиган, Хирманак қишлоғида жойлашган «Оби шифо» табобат маскани ва қадимий Ҳисорнинг бошқа кўплаб тарихий ҳамда бетакрор табиий манзарали мавзелари саёҳатни ихтиёр этган ички ва хорижий сайёҳларнинг диққатини жалб этаётганлиги ўлкамизда бу соҳанинг истиқболи порлоқ эканлигидан дарак беради…\nБир жуфт нигоҳ…\nБир-бирига масрур термулган кўзлар…\nҚароғлар нам…табассумнинг соясидан…\nТабассумнинг соясида икки чўғ ўзин олиб қочади, ёндиргувчи бу ўтга дош беролмай…\nБугун: 26-06-2022 09:34:42


АҚШ ҳарбийлари Афғонистоннинг шимоли-шарқида катта миқдордаги қурол- аслаҳалар, жумладан 100лаб ракеталар яшириб қўйилган омбор топганларини маълум қилди.\nБугун, Афғонистоннинг Гардез шаҳрида қурол топшириш тадбири давом этди.\nМаҳаллий полиция раҳбари Исмоил Зарзай 95 турдаги қурол-аслаҳа, ракета,снаряд топширилганини маълум қилди.\nЎтган ойда Афғонистон шимолидаги Қундуз шаҳрида деярли мингга яқин киши қуролсизланган эди.\nБМТ етакчилигидаги қуролсизланиш дастури ўтган ойдан бошлаб кучга кирди.\nДастур нафақат қуролларни йиғиб олиш, балки эркакларни тинч ҳаëтга ўтишлрини таъминлаш ишларини ўз ичига олган.


Шахматчилар нима учун бошқалардан кўра узоқ яшайди?\nШахматчиларнинг узоқ умр кўришига яшаётган мамлакатидаги иқлим ва экологик шароитлар каби ташқи омиллар таъсир этмас экан.\nНиколай Амосов  машҳур жарроҳ, юракшунос олим эди. У бутун илмий фаолиятини юрак сирларини ўрганишга бағишлаган. Овозаси оламни тутган бу ғаройиб инсон бундан бир неча йиллар муқаддам хориж журналларидан бирига интервью беради ва бу суҳбат шов-шувга айланади. Унда олим инсон...


Энергетика вазирлиги Ўзбекистонда умумий қуввати 500 МВт.гача бўлган 3 та янги қуёш фотоэлектр станциясини қуриш учун инвестор танловини эълон қилди.\nҚайд этилишича, Энергетика вазирлиги ва “Ўзбекистон миллий электр тармоқлари” AЖ мустақил қуёш энергиясини ишлаб чиқарувчилар (инвесторлар) учун 3та қуёш фотоэлектр станциясини қуриш лойиҳаларига инвестор танлов-тендерининг биринчи босқичи бўлган талабларга мувофиқлик сўровнома жараёни бошланганини эълон қилди.\nТендер Халқаро молия корпорацияси кўмагида Энергетика вазирлиги, Инвестициялар ва ташқи савдо вазирлиги ҳамда Молия вазирлиги ҳузуридаги Давлат-хусусий шерикликни ривожлантириш агентлиги томонидан амалга оширилмоқда.\nТендерда ғолиб келган инвестор қуёш фотоэлектр станциясини лойиҳалаштириши, молиялаштириши, 25 йил давомида ишлатиши ва техник хизмат кўрсатиши кутилмоқда. Бухоро вилоятидаги лойиҳа учун электр энергиясини сақлаш батареяларини қуриш ва ишлатиш учун нархлар сўрови ҳам ўтказилади.\n12:30 / 27.08.2021\nНавоийда қуёш станцияси ишга туширилиши 80 млн куб метр газни иқтисод қилиш имконини беради – Шавкат Мирзиёев


ДТМ «Газета.uz» ва унинг муаллифини судга берди » Muzlik.uz - O‘zbekiston yangiliklari\nДТМ «Газета.uz» ва унинг муаллифини судга берди\nВазирлар Маҳкамаси ҳузуридаги Давлат тест маркази шаъни, қадр-қиммати ва ишчанлик обрўсини ҳимоя қилиш ва маънавий зарар ундириш тўғрисидаги даъво билан «Газета.uz» ва унинг муаллифи Комил Жалиловни судга берди. 12 декабрдаги даъво аризаси фуқаролик ишлари бўйича Мирзо Улуғбек туманлараро судига юборилди. Бунда даъвогар — Давлат тест маркази, жавобгар эса «Газета.uz» ва унинг муаллифи Комил Жалиловдир. Ҳозирча суд даъвони кўриб чиқиш учун қабул қилган-қилмагани маълум эмас. ДТМ директори Мажид Каримов томонидан имзоланган аризада қайд этилишича, бош вазир ўринбосари Азиз Абдуҳакимовнинг 3 октябрдаги топшириғи билан ДТМ мутасадди ҳокимликлар ва вазирликлар билан 7−15 октябрь кунлари Сирдарё вилоятида мактаб директорлари, халқ таълими бошқармаси ва туман (шаҳар) халқ таълими бўлими ходимларининг раҳбарлик қобилиятлари ва бошқарув маҳорати, методистлар ва ўқитувчиларнинг тегишли фан бўйича билимларини аниқлаш юзасидан тест синовларини ташкил этган. Синовларда ДТМ базасидаги топшириқлардан фойдаланилган. 4 декабрь куни «Газета.uz» сайтида рус тилида «Ўқитувчини ўқитиш: ХТВнинг педагоглар малакасини ошириш бўйича режалари» («Научить учителя: Планы МНО по повышению квалификации педагогов») сарлавҳали мақола эълон қилинди. Унда Ахборот ва оммавий коммуникациялар агентлигида Халқ таълими вазирлиги томонидан ўтказилган матбуот анжуманида Сирдарё вилоятидаги 12261 нафар педагог ва мактаб директорининг 66 фоизи қонақарсиз баҳо олгани маълум қилинди. Матбуот анжуманида иштирок этган «Газета.uz» колумнисти Комил Жалилов халқ таълими вазирининг биринчи ўринбосари Алишер Умаровга бир қатор саволлар берди. "Газета.uz"да реклама «Газета.uz»: Сиз Сирдарё вилоятида ўқитувчилар тест синовларида паст кўрсаткичларга эришди, дедингиз. Мана ўқитувчиларга адабиёт фанидан берилган тест саволлари намуналари: «Шоирнинг тарбияси билан ким шуғулланган?» Жавоблар: «опаси», «акаси», «бобоси», «бувиси». Бу саволда гап қайси шоир ҳақида экани айтилмаган. Бошқа саволлар: «Чеховнинг ҳикоясида йўғон ингичка билан хайрлашаётганда нечта бармоғини букади?» Жавоблар: «1», «2», «3», «4″. Яна бир намуна: „Капитан қизи»да бош қаҳрамон онасининг исм-шарифи нима?“ Юлия Васильевна, Виктория Васильевна, Авдотья Васильевна, Анна Васильевна». Эҳтимол, бундай сифатдаги саволлар синов натижаларининг паст бўлишига олиб келган сабаблардан биридир? Алишер Умаров: Ўқитувчилардан тест олишда биз Давлат тест марказининг ОТМларга кириш имтиҳонларидан фойдаланилувчи топшириқлар базасидан фойдаланишга мажбур бўлдик. Давлат тест маркази бу саволларни мактаб дарсликлари асосида тузади. Тест топшириқлари сифати бўйича жуда кўп эътирозлар келиб тушади, лекин биз ўлчаш учун ягона услуб керак, бироқ бизда ҳозирча таълим сифатини баҳолашнинг ягона тизими яратилгани йўқ. ДТМ ўз аризасида қайд этишича, Комил Жалиловнинг саволидаги тест топшириқлари намуналари ДТМ базасида мутлақо мавжуд эмас ва улардан тест олишдан фойдаланилмаган. Матбуот анжуманида тилга олинган ва ОАВда эълон қилинган ушбу ахборот ДТМ томонидан «асоссиз» ва «очиқдан-очиқ ёлғон» бўлиб, бирор бир ҳужжатга, далилга ёки фактга асосланмаган. Марказ маълумотларига кўра, юқорида тилга олинган тест топшириқлари ДТМ саволлар базасида мутлақо мавжуд эмас. «„Газета.uz“ интернет саҳифасида эълон қилинган мақола Давлат тест маркази раҳбарияти ва ходимларига салбий таъсир кўрсатиб, уларнинг меҳнат унумдорлигининг камайишига, асабийлашишига олиб келди. Шу сабабли Давлат тест маркази „Газета.uz“ электрон оммавий ахборо воситаси ва Комил Жалилов томонидан етказилган маънавий зарар миқдорини 200 млн сўм деб баҳолайди», — дейилади аризада. ДТМ суддан «Газета.uz» ва Комил Жалилов мақола бўйича раддия бериш ва ДТМдан оммавий равишда узр сўраш мажбуриятини юклашни сўраган.\n«Газета.uz» судда ДТМ устидан ғалаба қозонди\nБлоггер Абдуфатто Нуритдинов озодликка чиқарилди\nТошкентда зиммасидаги вазифаларни бажармаган тўртта мактаб директори бўшатилди\nХТВ илк бор ХТБ мудири ва мактаб директори бўш иш ўрни учун танлов эълон қилди


Алишер Навоий номидаги Ўзбекистон давлат академик Катта театрида Ўзбекистонда Россия кунларининг очилишига бағишланган тадбир бўлиб ўтди. Бу ҳақда ЎзА хабар бермоқда.\nБунда Биринчи Президентимиз Ислом Каримов ва Россия Федерацияси Президенти Владимир Путиннинг хизматлари катта эканини алоҳида таъкидламоқ керак.\nЎзбекистон билан Россия ўртасидаги муносабатлар 2004 йил 16 июнда имзоланган Стратегик шериклик тўғрисидаги шартнома, 2005 йил 14 ноябрда имзоланган Иттифоқчилик муносабатлари тўғрисидаги шартнома доирасида изчил ривожланиб бормоқда.\nДавлатларимиз ўртасидаги алоқалар ижтимоий-сиёсий, социал-иқтисодий жабҳалар билан бирга, маданий-гуманитар соҳаларда ҳам мустаҳкамланиб бормоқда. Тошкентда М.Ломоносов номидаги Москва давлат университети, В.Плеханов номидаги Россия иқтисодиёт университети, И.Губкин номидаги Россия давлат нефть ва газ университетининг филиаллари фаолият кўрсатмоқда.\nЎзбекистон мусаввирлари, халқ амалий санъати усталарининг ижод намуналаридан иборат кўргазмалар Россияда муваффақиятли ўтказилмоқда. Юртимиз театр жамоалари ушбу мамлакатда бўлиб ўтаётган фестиваль, ижодий танловларда ўз репертуарларидаги энг сара спектаклларни намойиш этмоқда. Ўзбекистонда ушбу давлатнинг театр, мусиқа, тасвирий, фотография, хореография санъатлари намояндаларининг ижоди халқимиз эътиборига ҳавола этилмоқда.\nМамлакатларимиз ҳукуматлари ўртасидаги 2016-2018 йилларга мўлжалланган маданий-гуманитар соҳаларда ҳамкорлик қилиш тўғрисидаги дастур халқларимиз ўртасидаги дўстона муносабатларни янада мустаҳкамлаш, кенгайтириш ва бойитишда муҳим аҳамият касб этмоқда.\nКўпмиллатли Ўзбекистонимизда бир юз ўттиздан ортиқ миллат ва элат вакиллари сафида рус миллатига мансуб фуқаролар ҳам ягона ва аҳил оила фарзандларидек яшаб, мамлакатимиз равнақи, унинг фаровонлиги, келажаги йўлида меҳнат қилмоқда.\nТадбир "Терема" рус халқ чолғулари ёшлар оркестри концерти билан бошланди. Шунингдек, "Россия қалби" деб номланган болалар расмлари кўргазмаси ташкил этилди. Кўргазмадан ўрин олган суратларда жажжи ўғил-қизларнинг тинчлик, осойишталик, Ватан, оила, яхшилик, меҳр-мурувват, аҳиллик ҳақидаги тушунчалари содда, самимий, беғубор, завқли тасвирларда акс эттирилгани билан кўпчиликда катта таассурот уйғотди.


“Бошқа ташкилотга ўриндошлик асосида ишга жойлашмоқчиман, бироқ у ерда асосий иш жойидан маълумотнома келтиришни талаб қилишди. Бироқ асосий иш жойи бўйича меҳнат шартномасида бошқа ташкилотларда ўриндошлик асосида ишлашга тақиқ тўғрисида шарт мавжуд. Иш берувчи шартноманинг шу бандига ҳавола қилган ҳолда маълумотнома беришни рад этмоқда, буни у бундай иш билан бандлик асосий ишни сифатли бажариш имконини бермайди, деб асосламоқда”.\nВазиятни buxgalter.uz илтимосига биноан “Норма”нинг меҳнат ҳуқуқи бўйича эксперти Ленара ХИКМАТОВА шарҳлаб берди:\n- Ҳақиқатан, бошқа ташкилотга ўриндошлик асосида ишга кираётган шахслар меҳнат дафтарчаси ўрнига асосий иш жойидан тасдиқланган шакл бўйича маълумотномани тақдим этишлари шарт.\nАсосий иш жойи – иш берувчи ходимнинг меҳнат дафтарчасини юритадиган ташкилот.\nМКнинг 72-моддаси 4-қисмига асосан ходим ўриндошлик асосида ишлаш тўғрисида қонун ҳужжатларида белгиланган тартибда меҳнат шартномалари тузиши мумкин. Қонунчилик бунда қуйидагиларга тўғридан-тўғри ўриндошлик асосида ишлашни тақиқлайди:\nПрезидент Администрацияси ва Вазирлар Маҳкамаси аппарати ходимлари (техник ва хизмат кўрсатувчи ходимлардан ташқари), давлат бошқаруви органлари раҳбарлари, уларнинг ўринбосарлари ва таркибий бўлинмалар бошлиқлари, Қорақалпоғистон Республикаси Вазирлар Кенгаши Раиси ва аъзолари, Президент ва Вазирлар Маҳкамасининг қарорларида назарда тутилган ҳоллар бундан мустасно;\nқонун ҳужжатларига мувофиқ ўриндошлик асосида ишлаши тақиқланган бошқа шахслар (ходимлар) .\nАгар ўриндошлик юқорида кўрсатилган чекловлар билан боғлиқ бўлмаса, демак, ўриндошлик асосида ишлаш мумкин. Яъни – тақиқланмаган бўлса – рухсат этилган – қоидаси амал қилади.\nБунинг устига: ўриндошлик асосида ишлаш учун иш берувчининг, асосий иш жойидан касаба уюшмаси қўмитасининг (ходимларнинг вакиллик органининг) ёки бошқа органнинг розилиги талаб қилинмайди .\nШу тариқа, иш берувчи меҳнат шартномасига:\nўриндошлик асосида ишлаш учун унинг розилигини олиш тўғрисидаги шартни киритишга ҳақли эмас.\nБундай норма ходимнинг аҳволини Меҳнат кодексида унга тақдим этилган ҳуқуқларга қараганда ёмонлаштиради. МКнинг 5-моддасига асосан эса меҳнат ҳақидаги келишувлар ва шартномаларнинг ходимлар аҳволини меҳнат тўғрисидаги қонунлар ва бошқа норматив ҳужжатларда назарда тутилганига қараганда ёмонлаштирадиган шартлари ҳақиқий эмас.\nБинобарин, агар ҳатто ходимнинг розилиги билан ўриндошликни чеклаш тўғрисидаги банд меҳнат шартномасига киритилган бўлса ҳам, МКнинг 5-моддаси туфайли у юридик кучга эга бўлмайди.\nАсосий иш жойидаги иш берувчининг ходимга иш жойидан маълумотнома беришни рад этиши устидан меҳнат органларига ёки прокуратурага шикоят бериш мумкин. Иш берувчининг мансабдор шахсини МЖТКнинг 49-моддасига биноан маъмурий жавобгарликка тортишлари ва жарима солишлари мумкин.\nБундан ташқари, асосий иш жойидаги иш берувчи ходимнинг ёзма аризасига биноан ўриндошлик асосидаги иш жойидан маълумотнома асосида унинг меҳнат дафтарчасига ишлаган даврларини кўрсатган ҳолда ўриндошлик асосида ишлаганлиги тўғрисидаги ёзувни киритиши шарт.\nЎриндошликни расмийлаштиришда ЯММТнинг янги функцияларидан қандай фойдаланиш мумкин\n“Асосий” ходим қабул қилиниши муносабати билан ўриндошни ишдан бўшатиш мумкинми